Tujuh lembu, tiga kambing tumbang

KUCHING: Divisyen Pertama Infantri Malaysia Kem Muara Tuang telah mengadakan sambutan Hari Raya Aidiladha dan Ibadah Qurban/Aqiqah Peringkat Zon Kuching, semalam.

Sambutan disempurnakan oleh Panglima Medan Timur Tentera Darat, Leftenan Jeneral Datuk Mohd Zakaria Yadi dengan menyerahkan pisau sembelihan kepada Pegawai Agama Markas 1 Divisyen, Mej Md Shahrim Abd Hamid, selaku Ketua penyembelihan sebagai simbolik ibadah korban dimulakan.

Terdahulu, sambutan tersebut dimulakan dengan takbir Raya, Solat Sunat Aidiladha dan khutbah khas Aidiladha dibawah pimpinan Mej Subri Ghazali bertempat di Masjid Solahuddin Al –Ayyubi, Kem Penrissen.

Pada tahun ini, sebanyak tujuh ekor lembu dan tiga ekor kambing telah dikorbankan, tiga ekor lembu dan tiga ekor kambing merupakan penyertaan warga tentera di Zon Kuching.

Manakala Ahli Parlimen Samarahan, Rubiah Wang dan Ahli Dewan Undangan Negeri (ADUN) Stakan, Dato’ Sri Ali Mahmud masing-masing telah menyumbangkan dua ekor lembu.

Kemeriahan ibadah korban pada tahun ini sedikit berbeza dengan segala pelaksanaan mengikut garis panduan normal baharu yang telah ditetapkan oleh Majlis Agama Islam Negeri Sarawak.

Bagaimanapun, sambutan tahun ini tetap meriah apabila dilakukan secara bergotong-royong yang melibatkan warga tentera di Zon Kuching, secara tidak langsung dapat mengeratkan lagi hubungan silaturrahim sesama umat Islam di samping bersama-sama menghayati konsep dan pengajaran disebalik ibadah qurban.

Turut hadir Panglima 1 Divisyen, Mejar Jeneral Dato’ Dzulkafli Mustaffa, Panglima 3 Bgd, Brigedier Jeneral Dato’ Azhar Ahmad, Komander Rejimen 511 AW, Brigedier Jeneral Abang Mohamad Abang Marzuki, Pegawai-pegawai Memerintah dan Pemerintah di Zon Kuching bersama-sama isteri.

Oleh Zarina Abdullah

See author's posts


70 peserta hadiri sesi dialog

MARUDI: Lebih 70 peserta terdiri agensi-agensi kerajaan, Pertubuhan Bukan Kerajaan (NGO), Ketua-Ketua Kaum menghadiri sesi dialog antara Jabatan Bekalan Air Luar Bandar (JBALB), Sarawak Energy Berhad (SEB) bersama Menteri Muda Kerajaan Tempatan Datu Dr Penguang anak Manggil baru-baru ini.

Sesi dialog tersebut dilangsungkan di dewan Suarah Marudi dan turut bersama dalam sesi dialog ini ialah Pengurus Operasi dan Penyelenggaraan SEB Miri, Patrick Andra dan Jurutera Air Bahagian Miri Fadil Bin Kawi.

Dialog tersebut bertujuan untuk memberi penjelasan berkenaan masalah gangguan bekalan elektrik dan bekalan air di Marudi termasuk Beluru.

Dalam sesi dialog tersebut Datu Dr Penguang anak Manggil selaku Ahli Dewan Undangan Negeri Marudi memberi peluang kepada JBALB dan SEB mengemukakan jalan penyelesaian terhadap isu-isu gangguan bekalan air dan bekalan elektrik yang berlaku sebelum ini dan memberi peluang kepada peserta yang hadir untuk bertanya soalan berkenaan isu-isu tersebut.

Berkenaan isu gangguan bekalan elektrik yang berlaku pada 2 hingga 4 Julai dan 16 Julai lepas, pihak SEB memaklumkan ia berlaku disebabkan tiang elektrik di dalam hutan telah dipanah petir.

Selain itu pihak SEB juga memaklumkan bahawa kerja-kerja naiktaraf pencawang di Marudi dan Bunut pula akan dapat menyelesaikan masalah bekalan elektrik yang kurang stabil di Marudi.

Pihak SEB juga akan berusaha untuk menyediakan sebuah genset untuk Marudi terutama untuk kegunaan hospital apabila berlakunya gangguan bekalan elektrik.

Sementara itu bagi gangguan bekalan air, kebanyakkan masalah ganguan disebabkan kerja-kerja naiktaraf infrastruktur bekalan air di Marudi iaitu pakej NR2 dan dijangka siap pada Ogos 2021 dan KPLB dijangka siap Januari 2021.

Apabila kerja-kerja naiktaraf ini sudah siap nanti perkhidmatan bekalan air di Marudi akan bertambah baik.

Dalam pada itu, Datu Penguang berpesan kepada penduduk Marudi supaya mengemukakan aduan kepada saluruan yang betul bagi memastikan isu ini dapat diatasi dan bukan menjadikannya isu politik.

Beliau amat berharap penduduk Marudi tidak terpengaruh dan mendengar hasutan pihak pembangkang mengenai isu ini.

Turut serta pada sesi dialog tersebut ialah Setiausaha Politik kepada Ketua Menteri Sarawak, Alexander Asing, Pegawai Daerah Marudi, Mackos Sibong, Pengerusi Majlis Daerah Marudi, Kaunselor Edward Mendai, Ketua Polis Daerah Marudi DSP Jo  Hang dan ketua-Ketua jabatan yang lain.

Oleh Jiku Juguong

See author's posts


Empat telco meterai janji niaga akses 5G DNB

KUALA LUMPUR: Empat penyedia perkhidmatan telekomunikasi iaitu U Mobile Sdn Bhd, Celcom Networks Sdn Bhd, Digi Telecommunications Sdn Bhd dan Telekom Malaysia Bhd (TM) menandatangani Perjanjian Akses (AA) dengan Digital Nasional Bhd (DNB) pada 30 Oktober 2022 untuk menyediakan perkhidmatan 5G di negara ini.

U Mobile berkata, ia akan menyediakan perkhidmatan 5G kepada pelanggannya mulai 3 Nov 2022 dan selanjutnya selepas pemeteraian itu.

“Bermula 3 November dan seterusnya, pelanggan pelan pascabayar dan prabayar U Mobile berkeupayaan 5G akan dapat menikmati manfaat kesalinghubungan 5G apabila menggunakan peranti bersesuaian,” katanya dalam kenyataan hari ini.

Ketua Pegawai Eksekutifnya Wong Heang Tuck berkata, U Mobile menyokong visi kerajaan bagi rangkaian borong tunggal untuk pelaksanaan 5G dengan semua pengendali akan mempunyai akses terhadap rangkaian yang sama tanpa pembezaan dari segi kelajuan dan kualiti.

“Kami percaya DNB akan memenuhi mandat untuk menyediakan liputan dan kapasiti 5G yang berkualiti dengan adil dan tanpa diskriminasi.

“Kami berharap dapat menyediakan perkhidmatan 5G daripada rangkaian tunggal DNB, meletakkan kami pada kedudukan sama seperti yang lain dalam industri bagi 5G,” katanya.

Dalam makluman kepada Bursa Malaysia, Axiata Group Bhd berkata anak syarikat milik penuhnya melalui Celcom Axiata Bhd, Celcom Networks telah menandatangani AA dengan DNB bagi membolehkan akses borong Celcom terhadap rangkaian 5G DNB.

Dalam kenyataan berasingan, syarikat telekomunikasi itu berkata pelanggan Celcom termasuk pelanggan Celcom Business yang mempunyai peranti berkeupayaan 5G dan melanggan pelan pascabayar dan prabayar Celcom terpilih akan mempunyai akses secara automatik ke atas perkhidmatan rangkaian 5G di kawasan liputan 5G mulai 1 November 2022.

Sementara itu, Digi.Com Bhd dalam makluman kepada Bursa Malaysia berkata anak syarikat milik penuhnya Digi Telecommunications telah memeterai AA dengan DNB bagi akses kepada rangkaian borong tunggal 5G pada 30 Oktober 2022.

Dalam kenyataan berasingan, Digi berkata, ia akan melanggan rangkaian borong 5G DNB untuk tempoh 10 tahun bagi membangunkan dan menawarkan perkhidmatan runcit pelanggan akhir termasuk kesalinghubungan 5G.

Terdahulu, TM dalam kenyataan kepada Bursa Malaysia berkata ia telah menandatangani AA dengan DNB pada 30 Oktober 2022 untuk melanggan perkhidmatan 5G terkawal DNB termasuk, tetapi tidak terhad kepada, produk rangkaian borong 5G nasional.- Bernama

See author's posts


ATLET SARAWAK ‘MENYINAR’

DUA atlet Sarawak menduduki tempat kedua dan ketiga pada Kejohanan Boling All-Stars Remaja Storm U22 ke-21 di Sunway Megalanes, Bandar Sunway, Selangor semalam.

Kedua-dua atlet yang menyinar itu ialah Khairina Fatiha Abdul Latif dan Andrea Tan Tze Shuen.

Khairina membuat penampilan sulungnya untuk menewaskan 13 finalis dalam kategori Bawah 12 tahun dengan jumlah jatuhan pin sebanyak 1,371 jatuhan pin dalam 8 perlawanan.

Manakala Andrea dan Mia Zara Amanda Khairul Azar pula terikat untuk pingat perak apabila masing-masing metaih mata yang sama iaitu 1,320 jatuhan pin.

Kedua-dua atlet itu berada di bawah Program Latihan Belia Perbadanan Sukan Sarawak (SSC) dan Persatuan Boling Amatur Sarawak (ABAS) Pusat Cemerlang (PC) di Kuching, Sarawak.

Jurulatih Program Latihan PC Daniel Tan Yan Han berkata, bahawa pujian harus diberikan kepada Khairina kerana ini adalah kali pertama dia bersaing di peringkat kebangsaan.

“Kerja keras dan komitmen Khairina dan Andrea dalam program latihan di rumah semasa Perintah Kawalan Pergerakan (PKP) dan tempoh latihan yang sangat singkat di lorong terutamanya pada masa sukar ini akhirnya membuahkan hasil.

“Kejohanan Boling All-Stars Remaja Antarabangsa Storm U22 telah dibatalkan tahun lepas kerana wabak itu. Bagaimanapun, pada tahun ini, Sunway Megalanes meneruskan acara itu di dalam negara,” katanya menerusi satu kenyataan semalam.

Kejohanan Boling All-Stars Remaja Storm U22 ke-21 2021 bermula pada 11 hingga 20 Disember 2021.

Terdapat kategori kumpulan umur untuk U12, U15. U21 Terbuka untuk Lelaki dan Perempuan.

Acara kumpulan bawah umur 25 tahun untuk lelaki dan perempuan, Cabaran Gen Z turut diadakan.

Oleh JEAKQLYN YACHO

See author's posts


Ekonomi negara di landasan tepat

KUALA LUMPUR: Malaysia di landasan tepat untuk mencatat pertumbuhan Keluaran Dalam Negara Kasar (KDNK) dalam lingkungan 5.3 peratus hingga 6.3 peratus pada 2022, kata Menteri Kewangan, Tengku Datuk Seri Zafrul Tengku Abdul Aziz.

“Saya amat optimis kita akan mencapai unjuran KDNK antara 5.3 peratus hingga 6.3 peratus,” kata beliau dalam wawancara dengan stesen penyiaran CNBC semalam.

Tengku Zafrul berkata, pertumbuhan ekonomi Malaysia dijangka meningkat pada suku ketiga 2022, meneruskan momentum positif ekonomi dalam separuh pertama tahun ini dipacu oleh penggunaan swasta berikutan pembukaan semula aktiviti ekonomi di negara ini.

KDNK Malaysia berkembang kukuh pada 8.9 peratus pada suku kedua 2022 didorong oleh peningkatan ketara perdagangan luar dengan nilai eksport dan import mencecah paras tinggi pada Jun lepas.

Bagaimanapun, prospek ekonomi negara bagi tempoh memasuki 2023 dijangka mencabar berikutan kebimbangan mengenai kelembapan ekonomi global, pertumbuhan China yang tidak menentu serta dasar monetari Rizab Persekutuan Amerika Syarikat (AS) yang agresif.

“Malah, pihak Tabung Kewangan Antarabangsa dan Bank Dunia telah menyemak semula unjuran pertumbuhan global masing-masing berikutan konflik Ukraine-Rusia.

“China yang juga rakan dagang terbesar Malaysia turut melaksanakan dasar sifar Covid-19 yang konservatif dan ini telah menjejaskan rantaian bekalan di antara kedua-dua negara,” kata beliau.

Selain itu, Tengku Zafrul berkata defisit belanjawan Malaysia dijangka kekal pada 6.0 peratus pada 2022 dengan nisbah hutang-kepada-KDNK ketika ini pada paras 60 peratus, lebih rendah daripada had sebanyak 65 peratus.

“Kita perlu berpegang kepada defisit 6.0 peratus itu. Kita juga perlu memastikan bahawa hasil adalah sejajar dengan belanjawan atau sekurang-kurangnya sepadan dengan apa yang perlu dilaksanakan untuk menampung peningkatan perbelanjaan akibat subsidi,” kata beliau. – Bernama

See author's posts


PGA rampas balak, jentera. Seorang pekerja ditahan

MUKAH: Batalion 10 Pasukan Gerakan Am (PGA) Sibu merampas 390 batang kayu balak pelbagai saiz di kawasan pinggir hutan di Selangau, petang semalam.

Balak itu tidak mempunyai cop Jabatan Hutan dan disyaki hasil aktiviti pembalakan tanpa permit yang sah.

Ketua Polis Daerah Mukah, Deputi Superintenden Polis (DSP) Muhamad Rizal Alias berkata seorang pekerja berusia 49 tahun yang berada di lokasi sewaktu serbuan pada jam 4.30 petang, turut ditahan.

Katanya, pasukan PGA turut merampas dua jentolak, tiga jengkaut, sebuah trak dan dua lori.

“Anggaran nilai rampasan keseluruhan ialah RM1,927,450. Tangkapan dan semua rampasan telah diserahkan kepada Jabatan Hutan Wilayah Sibu untuk tindakan lanjut,” katanya hari ini.

Muhamad Rizal berkata, ia hasil pemeriksaan dan serbuan di Batu 45, Sungai Kua, Jalan Sibu-Selangau oleh Batalion 10 PGA yang bertindak berdasarkan maklumat dan risikan.

Katanya, tindakan itu adalah satu kesalahan di bawah Ordinan Perhutanan Sarawak 2015.

Oleh Henry b Siyu

See author's posts


Mayat bayi lelaki berhampiran surau

CONNIE CHIENG

KUCHING: Mayat seorang bayi lelaki dijumpai pada jam 9.35 malam, Ahad lalu berhampiran dengan sebuah surau di Taman Sri Wangi.Polis menerima panggilan daripada seorang kakitangan surau yang ternampak sebuah kotak yang mengandungi mayat tersebut diletakkan luar pagar surau pada jam 11.15 pagi.

Kakitangan tersebut tidak melihat apa di dalam kotak tersebut kerana dia fikir ada pemiliknya akan datang untuk mengutipnya.

Apabila kakitangan tersebut dan kawannya kembali ke surau untuk sembahyang kemudian, mereka terhidu bau yang datang dari kotak tersebut.

Mereka kemudian membuka kotak tersebut dan mendapati mayat dibungkus dengan tuala.

Mayat kemudian dibawa ke Hospital Umum Sarawak (HUS) untuk tindakan lanjut.

Polis mengkategorikan kes ini di bawah Seksyen 318 Kanun Keseksaan.Polis meminta orang ramai yang mempunyai maklumat berkenaan dengan kes tersebut supaya menghubungi pihak polis di talian 082-221134 atau 082-244444.

See author's posts


Muhyiddin kunjungi Pahlawan Walk

MELAKA: Perdana Menteri Tan Sri Muhyiddin Yassin semalam meluangkan masa beramah mesra dengan pengunjung dan peniaga di Pahlawan Walk di Bandar Hilir di sini.

Perdana Menteri tiba kira-kira 1.00 tengah hari sejurus selesai mempengerusikan Mesyuarat Majlis Tindakan Ekonomi Negara (MTEN) disebuah hotel berhampiran.

Pusat perniagaan yang terkenal dalam kalangan pengunjung dalam dan luar negara itu menempatkan peniaga barangan kraf, cenderamata dan makanan tradisional Melaka.

Muhyiddin yang diiringi Ketua Menteri Melaka Datuk Seri Sulaiman Md Ali turut dilihat membeli dodol di sebuah gerai jualan yang terletak di situ serta makan tengah hari dengan menu terkenal Melaka, asam pedas.

Terdahulu, Muhyiddin mempengerusikan mesyuarat MTEN yang turut disertai Menteri Kanan merangkap Menteri Perdagangan Antarabangsa dan Industri,Datuk Seri Mohamed Azmin Ali dan Menteri Kewangan Tengku Datuk Seri Zafrul Tengku Abdul Aziz.

Ini merupakan kunjungan pertama Muhyiddin ke Melaka sejak menjadi Perdana menteri pada 1 Mac lepas.

Dalam pada itu, seorang pengunjung dari Kuantan, Robiah Ismail melahirkan rasa teruja bertemu perdana menteri ketika berkunjung ke Pahlawan Walk bersama keluarganya.

“Perdana Menteri amat ramah orangnya, dekat dengan hati rakyat,” katanya.

Kunjungan itu juga memberikan pengalaman istimewa kepada pekerja sebuah gerai, Che Amirul Ashraf Che Mohd Azmi, 19, selepas perdana menteri membeli dodol durian dan asli di gerai berkenaan.

“Saya rasa bertuah kerana banyak-banyak kedai,beliau memilih membeli di kedai ini,” katanya.-Bernama

See author's posts


Bursa Malaysia catat trend positif

KUALA LUMPUR: Harga minyak diunjurkan meningkat pada masa depan berikutan ekonomi global mula dibuka semula secara berperingkat, sekali gus menyediakan pemangkin yang positif kepada Bursa Malaysia minggu depan.

Ketua Strategi Pasaran AxiCorp, Stephen Innes berkata, dengan FTSE Bursa Malaysia KLCI (FBM KLCI) ditutup melebihi paras 1,400 pada Jumaat, ia akan memberi keyakinan dalam pasaran minggu depan.

Oleh itu, beliau menjangka FBM KLCI berada antara 1,420 dan 1,390.

Minyak terus meningkat di Asia selepas peningkatan sebanyak sembilan peratus dalam pasaran AS pada Jumaat dalam persekitaran prospek simpanan stok yang positif.

Pada Khamis, Agensi Tenaga Antarabangsa (IEA) mengunjurkan bekalan minyak akan merosot sebanyak 12 juta tong sehari pada Mei berikutan negara-negara OPEC+ dilihat mematuhi kuota pengeluaran mereka.

IEA turut menyaksikan kemerosotan pengeluaran bukan OPEC sebanyak 6.7 juta tong sehari dari Mac hingga Jun, dengan AS dan Kanada mendahului.

“Terdapat kebimbangan mengenai peningkatan perang perdagangan AS-China, tetapi sehingga ia berlaku, pasaran melihatnya lebih kepada pergeseran tetapi akan terus memantau keadaan.

“Pasaran akan mula panik jika kedua-dua pihak ke arah pertikaian perdagangan sepenuhnya sekali lagi. Bagaimanapun, saya fikir perkara itu tidak mungkin berlaku,” katanya kepada Bernama.

Sepanjang minggu ini, pasaran kebanyakannya bercampur-campur, dengan jumlah dagangan Bursa Malaysia mencapai paras tertinggi sepanjang masa sebanyak 9.59 bilion unit bernilai RM5.1 bilion pada Rabu selepas Bank Negara Malaysia (BNM) mengumumkan pertumbuhan Keluaran Dalam Negara Kasar (KDNK) suku pertama yang lebih baik daripada jangkaan sebanyak 0.7 peratus.

Paras tertinggi sepanjang masa sebelum ini sebanyak 7.67 juta unit dicatatkan pada 20 Ogos, 2014.

Bursa Malaysia ditutup pada Isnin sempena cuti Nuzul Al-Quran yang jatuh pada Ahad.

Bagi asas Jumaat kepada Jumaat, indeks utama FTSE Bursa Malaysia KLCI (FBM KLCI) meningkat 20.63 mata untuk ditutup kepada 1,403.44.

Indeks FBM Emas melonjak 132.15 mata kepada 9,868.06, Indeks FBMT 100 meningkat 129.60 mata kepada 9,716.11, dan Indeks FBM Emas Shariah naik 287.60 mata kepada 11,134.05.

FBM 70 menambah 91.74 mata kepada 11,991.41 dan Indeks FBM ACE naik 368.69 mata kepada 5,390.1.

Mengikut sektor, Indeks Perkhidmatan Kewangan merosot 18.06 mata kepada 12,267.21, Indeks Produk Perindustrian dan Perkhidmatan naik 0.24 mata kepada 120.88 dan Indeks Perladangan susut 42.51 mata kepada 6197.16

Jumlah dagangan mingguan naik kepada 32.22 bilion unit bernilai RM16.74 bilion daripada 21.80 bilion unit bernilai RM10.71 bilion pada Jumaat lepas.

Jumlah dagangan Pasaran Utama meningkat kepada 18.74 bilion saham bernilai RM13.12 bilion daripada 14.48 bilion saham bernilai RM9.20 bilion sebelum ini.

Jumlah dagangan waran naik kepada 1.69 bilion unit bernilai RM381.52 juta daripada 1.32 bilion unit bernilai RM250.62 juta minggu lepas.

Jumlah dagangan Pasaran ACE melonjak kepada 11.82 bilion saham bernilai RM3.23 bilion daripada 6.0 bilion saham bernilai RM1.27 bilion pada Jumaat lepas.- Bernama

See author's posts


Sarawak sasar tahap sara diri dalam pengeluaran padi

Rata-rata orang Asia bergantung kepada nasi sebagai makanan ruji mereka.  Justeru beras merupakan komoditi yang perlu sentiasa terjamin bekalannya, baik untuk keperluan domestik mahupun untuk dieksport.

Bagi Sarawak, kadar pengeluaran berasnya masih rendah dan setakat ini hanya mampu memenuhi 38 peratus daripada keperluan negeri.

Tiada pilihan, Sarawak perlu mengimport beras dari negara luar.

Sebagaimana yang dimaklumkan oleh Menteri Industri Makanan, Komoditi dan Pembangunan Wilayah Sarawak, Dato Sri Dr. Stephen Rundi Utom semasa Persidangan Dewan Undangan Negeri (DUN) pada November 2022, Sarawak perlu mengimport 145,468 metrik tan beras dalam tahun 2021 dengan nilai RM387 juta.

Malah tahap sara diri (SSL) yang rendah memberi impak kepada bekalan makanan Sarawak sekarang ini.

Jumlah keluasan penanaman padi di Sarawak menurun dengan ketara dari 130,000 hektar dalam tahun 2012 kepada 83,000 hektar dalam tahun 2021.

Akibatnya, jumlah keluaran beras juga menurun dari 142,000 metrik tan dalam tahun 2012 kepada 89,400 metrik tan dalam tahun 2021.

Bagi mencapai tahap sara diri yang memuaskan pada kadar 60 peratus menjelang 2030, Kementerian Industri Makanan, Komoditi dan Pembangunan Wilayah Sarawak telah menggariskan enam inisiatif untuk meningkatkan pengeluaran beras negeri ini.

Antaranya termasuklah memulih dan menaik taraf infrastruktur di 14 skim perparitan dan saliran di seluruh Sarawak yang melibatkan kawasan seluas 2,828 hektar.

Ini membolehkan skim-skim berkenaan sesuai untuk penanaman padi, selain membendung lebih banyak tapak penanaman padi digunakan oleh petani untuk menanam tanaman lain seperti kelapa sawit.

Kementerian juga akan membangunkan beberapa kawasan baharu untuk penanaman padi.

Antara kawasan yang sudah dikenal pasti termasuklah 100 hektar tanah di Kampung Mujat di Serian dan 3,000 hektar lagi di Abok-Selepong di Sri Aman.

Selain itu, kementerian juga aktif mewujudkan model perkongsian awam-swasta untuk meningkatkan penglibatan sektor swasta di dalam penanaman padi.

Di bawah inisiatif ini, kerajaan akan menyediakan infrastruktur asas seperti pembinaan sistem perparitan dan lain-lain kemudahan, manakala sektor swasta pula melabur untuk pengeluaran padi, pemprosesan padi selepas tuaian dan seterusnya pemasaran.

Justeru, satu model baharu iaitu Model Penanaman Padi Berskala Besar SMART (SMART SBB) akan diperkenalkan di Sarawak.

Selain itu, inisiatif mekanisasi dan automasi juga akan dipromosi kepada para penanam padi di Sarawak ke arah meningkatkan produktiviti.

Di dalam hal ini, Pertubuhan Peladang Kawasan (PPK) digalakkan untuk menyediakan perkhidmatan mekanisasi ladang kepada ahli masing-masing bagi mencapai produktiviti tinggi.

Hasil yang lumayan bermula daripada benih padi yang baik.

Sehubungan itu, para petani digalakkan menanam padi dari varieti bermutu tinggi yang berpotensi untuk menghasilkan antara lapan hingga 10 tan padi bagi setiap hektar.

Kementerian juga akan bekerjasama dengan institusi penyelidikan dan akademik serta firma-firma swasta untuk menghasilkan benih padi berkualiti tinggi untuk meningkatkan produktiviti padi.

Seterusnya, kementerian juga akan memperkenalkan insentif kepada para penanam dan pengeluar padu untuk menggalakan pengeluaran padi domestik.

Insentif ini antara lain bertujuan menggalakkan para pemilik tanah untuk memaksimakan penggunaan tanah bagi penanaman padi dan seterusnya meningkatkan pengeluaran padi.

Oleh HAINI DARANI

See author's posts


Peruntukan besar pelaksanaan AgriCOP

SARIKEI: Kerajaan Sarawak melalui Jabatan Pertanian Sarawak telah menyediakan peruntukan yang cukup besar untuk melaksanakan Program Jangkauan Komuniti Pertanian (AgriCOP).

Menteri Muda Perancangan Bandar, Pentadbiran Tanah dan Alam Sekitar, Datu Len Talif Salleh berkata, program dilaksanakan atas dasar Kerajaan Sarawak untuk merapatkan lagi hubungan dan kerjasama antara Jabatan Pertanian dan golongan keluarga tani.

“Dalam program ini, peserta akan diberikan pendedahan secara langsung mengenai teknologi pertanian yang terkini sama ada melalui taklimat, pameran serta demonstrasi pertanian.

“Objektif Kerajaan Sarawak melalui Jabatan Pertanian menganjurkan program seumpama ini adalah untuk meningkatkan pengetahuan, kesedaran dan kemahiran golongan sasar dalam sektor pertanian,” katanya.

Beliau berkata demikian pada Majlis Perasmian AgriCOP di Dewan Serbaguna Kampung Seberang, pagi semalam.

Para peserta AgriCOP kali ini terdiri daripada keluarga tani di Sarikei dan mereka akan didedahkan dengan latihan memproses Sos Nanas Bercili daripada Seksyen Agromakanan Jabatan Pertanian Bahagian Sarikei.

Katanya, dengan ini para petani dapat meningkatkan pengeluaran dan kualiti hasil produk pertanian.

“Ini juga akan membawa kepada peningkatan pendapatan dan sosioekonomi golongan petani.

“Dengan kesempatan ini, saya juga ingin mengucapkan berbanyak terima kasih kepada Jabatan Pertanian Sarawak kerana telah banyak membantu rakyat khususnya golongan petani.

“Banyak program-program untuk rakyat telah dirancang dan disediakan oleh Jabatan Pertanian,” ujarnya.

Tambahnya, banyak program pertanian seperti Bantuan Tanaman Makanan, Tanaman Komoditi, Perikanan Darat dan Agromakanan telah membantu golongan petani.

“Kepada yang telah menerima bantuan dan akan menerima bantuan program tersebut, saya berharap para penerima projek usahakan dengan bersungguh-sungguh.

“Pastikan projek yang diberi diusahakan sehingga berjaya dan mendatangkan hasil,” katanya lagi.

Oleh EARL ANEK

See author's posts


AIM tangguh mesyuarat

KUCHING: Amanah Ikhtiar Malaysia Wilayah Sarawak Selatan memaklumkan penangguhan Mesyuarat Pusat (MP) AIM di kawasan-kawasan yang terlibat dengan pelaksanaan Perintah Kawalan Pergerakan (PKP) dan Perintah Kawalan Pergerakan Bersyarat (PKPB) di negeri ini.

Penolong Pengurus Wilayah AIM Wilayah Sarawak Selatan Jemat Itu Bujang berkata, bayaran pinjaman itu ditangguhkan sehingga Perintah Kawalan Pergerakan (PKP) tersebut ditarik balik.

“Hanya kutipan bayaran balik melalui kaedah e-pay ( CMCCS) sahaja yang dibenarkan dan tarikh berkuatkuasa ialah mulai 20 Januari 2021 lepas.

“Penangguhan Mesyuarat Pusat (MP) AIM dan kutipan bayaran balik ini adalah melibatkan seramai 44,946 sahabat atau peserta AIM di Negeri Sarawak,” katanya, pada sidang media di sini, semalam.

Ujarnya, pada tahun lepas di Sarawak jumlah keahlian peserta AIM adalah sebanyak 44,946.

“Dari Negeri Sarawak kadar bayaran balik adalah 99 peratus dan hanya 0.28 peratus yang terjejas untuk bayar balik pinjam mereka.

“Untuk keseluhan bagi Negeri Sarawak, kadar bayaran balik adalah sangat memberangsangkan di kalangan peserta kita,” katanya.

Oleh JEAKQLEYN YACHO

See author's posts


MOSTI fokus inovasi bentuk ekonomi

PUTRAJAYA: Menteri Sains, Teknologi dan Inovasi Datuk Seri Dr Adham Baba yang memulakan tugas secara rasmi di kementeriannya di sini semalam berkata, tumpuan Kementerian Sains, Teknologi dan Inovasi (MOSTI) adalah untuk mengetengahkan bidang inovasi dalam bentuk ekonomi.

Ini termasuk perancangan mengenai kaedah inovasi yang boleh meningkatkan ekonomi masyarakat selain memberi sumbangan kepada dunia dengan menjadi pengeksport dalam bidang sains dan teknologi, katanya.

“Kita juga akan meningkatkan penglibatan individu yang memerlukan khidmat MOSTI dalam memastikan kecemerlangan dalam bidang inovasi, sains dan teknologi,” katanya dalam sesi interaksi bersama Ketua Setiausaha MOSTI Datuk Ir Dr Siti Hamisah Tapsir dan warga kementerian secara maya.

Dr Adham bersama 29 menteri dan 37 timbalan menteri mengangkat sumpah jawatan di hadapan Yang di-Pertuan Agong Al-Sultan Abdullah Ri’ayatuddin Al-Mustafa Billah Shah di Istana Negara, Isnin lepas.

Dr Adham adalah Menteri Kesihatan pada pentadbiran terdahulu manakala Khairy Jamaluddin adalah Menteri Sains, Teknologi dan Inovasi yang kini berpindah ke Kementerian Kesihatan. – Bernama

See author's posts


Pembukaan sekolah 1 September terlalu awal

TINDAKAN yang diambil oleh Kementerian Pendidikan Malaysia (KPM) wajar dipuji dan disifatkan sebagai masuk akal untuk melanjutkan tempoh Pengajaran dan Pembelajaran di Rumah (PdPR) sehingga 31 Ogos ini.

Pengerusi Persekutuan Lembaga Sekolah Rendah Bantuan Cina Bahagian Kuching, Samarahan dan Serian, Jonathan Chai Voon Tok berkata, walaupun begitu keputusan untuk pembukaan sekolah pada 1 September tersebut dikira terlalu awal.

“Bagi saya, ianya masih terlalu awal untuk KPM membuat keputusan dengan mengumumkan bahawa sekolah akan dibuka semula untuk kelas fizikal secara berperingkat mulai 1 September memandangkan kes positif yang dicatatkan setiap hari di seluruh negara secara konsisten melebihi 10,000 sejak beberapa hari terakhir.

“Selain itu, peningkatan kes positif dijangka berterusan sebelum lekuk Covid-19 diratakan,” katanya, demikian ketika diminta mengulas berkenaan dengan pengumuman yang dibuat oleh KPM pada Sabtu mengenai pelanjutan PdPR hingga 31 Ogos ini.

Mengulas lanjut, Jonathan berkata, berdasarkan tinjauan yang dilakukan oleh Persatuan Lembaga Pengurusan Sekolah Rendah Cina Bantuan Kuching, Samarahan dan Serian baru-baru ini, seramai 1,782 daripada 1,916 guru, kakitangan pentadbiran, pembersih, pengawal keselamatan dan pekerja am 57 kami sekolah anggota atau lebih dari 90 peratus telah divaksin pada 7 Julai.

“Ia adalah jauh lebih tinggi daripada purata nasional yang melebihi 60 peratus yang dicatatkan oleh KPM.

“Ini adalah angka yang sangat menggalakkan dan ia pasti akan membantu untuk menjadikan sekolah tempat yang lebih selamat apabila kelas fizikal disambung semula,” jelasnya.

Dalam pada itu, walaupun sudah divaksin para guru dan semua staf sokongan perlu mematuhi Prosedur Operasi Standard (SOP) yang telah ditetapkan.

“Sebaik-baiknya, kita berharap bahawa kelas fizikal hanya akan disambung semula apabila semua pelajar vaksin.

“Tetapi melihat kemajuan rancangan imunisasi dan penyediaan vaksin pada masa ini, program vaksinasi untuk pelajar tidak akan dapat dilaksanakan pada 1 September,” tambahnya lagi.

Oleh JEAKQLEYN YACHO

See author's posts


BKSS 7.0 BANTU PERNIAGAAN

KUCHING: Kerajaan Sarawak bersetuju untuk melaksanakan tiga langkah untuk membantu para perusahaan dan perniagaan dalam tempoh peralihan Pelan Pemulihan Negara (PPN) di bawah Bantuan Khas Sarawakku Sayang (BKSS) 7.0 yang baharu dilancarkan semalam.

Ketua Menteri Datuk Patinggi Abang Johari Tun Openg berkata, langkah pertama ialah bantuan kewangan secara sekali sahaja (one-off) khas RM10,000 kepada perniagaan yang berdaftar di Sarawak dengan Pertubuhan Keselamatan Sosial (PERKESO) .

Katanya, beliau telah menerima permintaan daripada persatuan perniagaan dan persekutuan untuk mendapatkan bantuan kewangan untuk mengekalkan perniagaan terutama untuk menampung kos operasi, termasuk sewa dan upah pekerja mereka terutama perusahaan kecil dan sederhana (PKS).

“Justeru, Kerajaan Sarawak akan memberikan bantuan kewangan khas sekali sebanyak RM10,000 untuk perniagaan aktif di Sarawak yang berdaftar dengan PERKESO pada 31 Disember 2020.

“Langkah ini akan membantu meringankan beban kewangan kira-kira 40,000 perniagaan aktif di Sarawak yang akan menanggung perbelanjaan langsung Kerajaan lebih daripada RM400 juta.

“Bantuan kewangan khas ini akan dibayar dalam dua bahagian, RM5,000 pada September dan baki RM5,000 akan dibayar pada Disember 2021,” katanya.

Beliau berkata demikian ketika berucap pada Majlis Simbolik Penyerahan Bantuan Khas Sarawakku Sayang (BKSS 6.0) secara langsung di Facebook Unit Komunikasi Awam Sarawak (UKAS) semalam.

Oleh JEAKQLEYN YACHO

See author's posts


Kerajaan guna strategi pelbagai serampang stabilkan harga makanan

KUALA LUMPUR: Kerajaan sedang menggunakan strategi pelbagai serampang yang mempengaruhi seluruh rantaian makanan untuk menstabilkan harga makanan pada paras yang mampu beli, daripada bahan mentah sehingga ke makanan di luar rumah.

Menteri Ekonomi, Rafizi Ramli berkata, inisiatif seperti Menu Rahmah dan Inisiatif Pendapat Rakyat yang membekalkan makanan siap pada harga RM2 bukan sahaja memberi pilihan yang murah kepada pengguna malah mendorong persaingan lebih sihat di pasaran.

“Mutu (keberkesanan) inisiatif ini sudah pun mula dilihat . Sebagai contoh, inflasi indeks harga pengguna (IHP) bagi komponen makanan di luar rumah telah mereda buat pertama kali sejak Ogos 2021, daripada 9.6 peratus pada bulan Disember 2022 ke 9.3 peratus pada Januari 2023.

“Kerajaan akan memastikan kesinambungan usaha sebegini supaya ia terus dapat meringankan beban rakyat,” katanya dalam kenyataan yang dikeluarkan hari ini.

Beliau berkata, tumpuan jangka pendek kepada kebertanggungjawaban harga berpatutan akan juga dilakukan secara berterusan dengan pembangunan ekosistem berasaskan data-data harga dari seluruh negara, demi menyuntik keanjalan harga dan bekalan.

Selain itu, bagi menyeragamkan harga tujuh barangan asas yang terlibat iaitu beras putih, gula, minyak masak satu kilogram, tepung gandum, gas petroleum cecair (LPG), petrol RON95 dan diesel, Program Penyeragaman Harga (PPH) akan diteruskan oleh kerajaan.

“Ini untuk memastikan bekalan barangan tersebut sampai kepada penduduk di kawasan luar bandar/pedalaman Semenanjung, Sabah dan Sarawak. Pelaksanaan program ini akan membolehkan semua rakyat membeli barangan keperluan pada harga yang seragam,” menurutnya.

Beliau berkata Kementerian turut meneliti kenaikan harga barang sewaktu musim Tahun Baru Cina, pertumbuhan bulan ke bulan pada tahun 2023 (0.2 peratus) adalah rendah berbanding tahun 2021 (0.3 peratus) dan 2022 (0.24 peratus).

Perkembangan itu amat menggalakkan kerana membuktikan bahawa Malaysia telah berjaya meredakan kadar kenaikan harga dan kekangan rantaian bekalan global dan lonjakan permintaan bermusim, katanya. – Bernama

See author's posts


Sayap baru Peturun PRS ditumbuhka

KUCHING: Pengawa numbuhka Peturun Parti Rakyat Sarawak (PRS) ke disereta raban  nembiak beumur antara 19 enggau 28 taun deka meri peluang ngagai raban sida nya sama bela enggau ngatur penagawa meri penyenang ngagai parti enggau nengeri.

Tuai Raban Indu PRS Dato Sri Doris Sophia Brodie madahka, raban nembiak urung umur ke baka nya ulih ngatur pengawa ke beguna amat dalam siti menua.

Ketegal nya ku iya, Kunsil Pemadu Tinggi PRS maya aum seruran bejuraika pengawa ke patut digaga ngagai raban sida nya baka nyengkaum sereta meransang sida iya.

“Nya kebuah Laboratori Peturun PRS diatur laban berengkah ari PRS ditumbuhka 18 taun  ke udah, kami sigi endang meransang sida ke beumur 18 taun mega ulih nyadi raban PRS maya nya,” ku iya lebuh meri penerang kena Hari Minggu ke udah.

Laboratori Peturun PRS ke diatur kena Hari Enam ke udah disereta 100 iku penyereta ari genap sitak Kunsil Nengeri (DUN) enggau Parlimen PRS, nyengkaum bala penyereta raban nembiak ke aktif dalam Organisasyen Ukai Dikuasa Perintah (NGO).

Laboratori ke diatur berenggkah ari pukul 8.00 pagi ngagai 5.00 lemai nya disereta Tuai Raban Nembiak PRS Datuk Snowdan Lawan, Chairman Peturun PRS ti mega ADUN Baleh Nicholas Kudi enggau bala tuai PRS bukai.

Tuju ngatur laboratori nya dikena numbuhka sayap baru dalam PRS ke disereta raban nembiak beumur antara 18 ngagai 28 taun.

Pemutus laboratori nya deka dipejuraika begulai enggau Kunsil Pemadu Tinggi PRS sebedau iya dipejuraika maya Aum Pengari Ninting Tiga Taun (TDC) PRS kena 24 April 2022 ba Sibu.

See author's posts


Pusat peranginan Bali dibuka semula

BALI:  Pusat-pusat peranginan di Bali dibuka semula kepada pelancong tempatan selepas empat bulan ditutup susulan pandemik Covid-19.Gabenor Bali tidak sabar untuk memulihkan ekonomi dan mula mengurangkan sekatan aktiviti awam tiga minggu lalu.Di bawah kelonggaran yang dilaksana mulai Jumaat, rakyat Indonesia yang mengunjungi Bali akan berdepan peraturan ketat di hotel, restoran dan juga pantai.“Ya, memang ada ketakutan-ketakutan tertentu, tetapi saya yakin jika kita dapat melindungi diri kita sendiri dan mengikuti protokol yang telah ditetapkan, semuanya akan menjadi baik,” ujar Anita Firna, pelancong domestik dari Surabaya.

Pelancong asing akan dibenarkan ke pulau itu mulai 11 September.Pelancongan merupakan sumber pendapatan utama Bali, yang menerima enam juta pelancong dari luar negara dan 10 juta dari Indonesia tahun lalu.

Penularan wabak yang membawa maut itu menyebabkan bilangan pelancong merosot.-AFP

See author's posts


Lima pengeluar ayam diberi lanjutan masa kemuka representasi

KUALA NERUS: Lima syarikat pengeluar ayam diberi lanjutan masa sehingga 19 Disember depan untuk mengemukakan representasi, bagi menafikan dakwaan penglibatan mereka dalam aktiviti kartel ayam di negara ini.

Timbalan Menteri Perdagangan Dalam Negeri Dan Hal Ehwal Pengguna Datuk Rosol Wahid berkata, lima syarikat tersebut yang beroperasi di Pantai Barat sebelum ini, telah diberi arahan oleh Suruhanjaya Persaingan Malaysia (MyCC) untuk mengemukakan representasi pada 21 Oktober namun dilanjutkan atas beberapa faktor termasuk keadaan kes yang kompleks.

“MyCC telah menjalankan siasatan terperinci dan mendapati terdapat bukti atau unsur-unsur penglibatan mereka dalam aktiviti kartel ayam.

“Bagaimanapun atas permintaan mereka (syarikat) dan selepas membuat beberapa pertimbangan, MyCC bersetuju memberi tempoh lanjutan untuk kemukakan bukti-bukti penafian, memandangkan ia kes yang kompleks,” katanya selepas Program ‘CA2010@University’ bersama MyCC dan sesi dialog program Food Bank Malaysia bersama mahasiswa Universiti Sultan Zainal Abidin (UniSZA) dan Universiti Malaysia Terengganu (UMT) di sini, hari ini.

Turut hadir Timbalan Naib Canselor Hal Ehwal Pelajar dan Alumni (HEPA) UniSZA Datuk Prof Madya Dr Mohd Hafiz Yusof, Ketua Pegawai Eksekutif MyCC Iskandar Ismail dan Ketua Pusat Kebudayaan dan Kesenian Hal Ehwal Pelajar dan Alumni UMT Badruhisham Darus.

Pada majlis itu Kementerian Perdagangan Dalam Negeri Dan Hal Ehwal Pengguna (KPDNHEP), turut mengagihkan sebanyak 300 kotak sumbangan barang keperluan kepada pelajar UniSZA dan UMT.

Dalam perkembangan lain Rosol berkata, pihaknya ada menerima aduan berkaitan kenaikan harga tiket kapal terbang, terutama yang melibatkan destinasi Sabah dan Sarawak.

Beliau berkata walaupun kawalan harga tiket itu bukan di bawah tanggungjawab KPDNHEP, pihaknya akan bekerjasama dengan cara menyalurkan aduan berkenaan kepada Kementerian Pengangkutan (MOT).

“Kita harap pihak berkaitan membuat siasatan dan mengambil tindakan segera, supaya isu ini tidak menghalang rakyat menunaikan tanggungjawab mereka untuk mengundi.

“Segala masalah pengguna akan lapor melalui kita (KPDNHEP). Masalah yang mereka kemukakan ini kita akan salur kepada kementerian untuk bantu rakyat,” katanya. – Bernama

See author's posts


Polis Myanmar rampas 626 kg ‘ice’

YANGON: Pihak berkuasa Myanmar merampas 626 kilogram (kg) dadah jenis ‘ice’ atau methamphetamine bernilai AS$11.1 juta (RM46.55 juta) di negeri Shan semalam.

Jawatankuasa Pusat bagi Kawalan Penyalahgunaan Dadah (CCDAC), dalam satu kenyataan, berkata dadah berkenaan sudah disita dan dua suspek ditahan di perbandaran Tachileik malam tadi.

Dua suspek terbabit akan didakwa mengikut Undang-undang Narkotik dan Bahan Psikotropik dan pada masa sama, polis sedang memburu beberapa pengedar lain yang bolos ketika serbuan itu.

Dalam perkembangan lain, bertindak berdasarkan maklumat awam, pasukan polis anti-narkotik turut merampas candu mentah di dua bandar di negeri itu iaitu 34.5 kg di Ywangan dan 159.4 kg lagi di Pinlaung.

Sementara itu, Khamis lalu pihak polis turut melakukan rampasan dadah di perbandaran Thaton.

Sebanyak 565,500 pil perangsang bernilai lebih ASS$2 juta (RM 8.39 juta) dan 22 kg ‘ice’ bernilai AS$785,714 (RM3.29 juta) yang disimpan dalam sebuah kereta disita selain seorang suspek ditahan.

Menurut Pejabat Presiden semalam, sejumlah 1,279 kes berkaitan dadah dilaporkan di seluruh Myanmar.Seramai 1,968 suspek sudah didakwa bagi kes berkaitan dadah sehingga 8 Ogos lalu, sejak terbentuknya Jabatan Aduan Kegiatan Dadah pada Jun 2018. – AFP

See author's posts


Tingkat dua rumah Chong terbakar

ALEXANDRA LORNA

KUCHING: Rumah Ahli Parlimen Stampin, Chong Chieng Jen di Jalan Nyiur telah
terbakar dalam satu kejadian yang berlaku pada petang Khamis lalu.

Penolong Pengarah Operasi Jabatan Bomba dan Penyelamat Malaysia Sarawak
Tiong Ling Hii berkata pihak Bomba telah menerima laporan kejadian pada jam
4.54 petang.

“Susulan dari panggilan, Balai Bomba dan Penyelamat Tabuan Jaya dan
Batu Lintang telah diarah bergerak ke lokasi kejadian,” katanya.

Beliau berkata komander operasi melaporkan kebakaran melibatkan sebuah
rumah dua tingkat jenis kekal telah terbakar di bahagian atas bangunan.

“Kebakaran melibatkan sebuah bilik di bahagian atas yang berkeluasan
20 kaki x 30 kaki,” jelasnya.

Tiong mengatakan terdapat lima mangsa semasa kejadian berlaku iaitu dua
lelaki dan tiga wanita.

“Kebakaran terkawal pada jam 5.18 petang dan sekarang pihak Bomba
masih menjalankan kerja-kerja pemadaman secara menyeluruh untuk memastikan
tiada punca api lagi,” katanya.

See author's posts


Bonus: Peniaga jangan ambil kesempatan

MUKAH: Peniaga di sini diingatkan untuk tidak menaikkan harga barang sewenang-wenangnya setelah kerajaan negeri mengumumkan pemberian bonus untuk kakitangan awam.

Ketua Cawangan Pejabat Kementerian Perdagangan Dalam Negeri Dan Hal Ehwal Pengguna (KPDNHEP Mukah) Salihin Den (gambar) berkata pihaknya tidak akan berkompromi terhadap peniaga jika perkara itu berlaku.

“Bonus yang diberi oleh kerajaan Sarawak bukanlah satu tiket atau alasan bagi peniaga mengambil kesempatan untuk menaikan harga barang secara tidak munasabah.

“Pihak kami tidak akan berkompromi ke atas mana-mana peniaga yang didapati mengambil kesempatan di atas alasan ini, sama ada menjelang musim perayaan atau sebaliknya,” katanya.

Salihin berkata mereka tidak akan teragak-agak untuk mengambil tindakan kepada peniaga yang culas.

“Pihak kami akan mengambil tindakan sekiranya ada aduan yang diterima berhubung ada peniaga yang menaikkan harga sesuka hati.

“Justeru, kami mengalu-alukan orang ramai untuk membuat aduan sekiranya ada berlaku sebarang kenaikan harga barang secara tidak munasabah,” katanya hari ini.

Oleh Henry b Siyu

See author's posts


Ineos tunjuk belang

PRIMOZ Roglic terus mengekalkan kedudukan pendahulu keseluruhan walaupun dicabar rapat rakan senegara, Tadej Pogacar selepas tamat saingan peringkat ke-18 Tour de France (TDF) semalam ketika dua pelumba pasukan British, Ineos menamatkan perlumbaan dengan kedudukan 1-2.

Selepas berdepan masalah yang menyaksikan mereka menyingkirkan ketua pasukan Egan Bernal Rabu lalu, rakan sepasukannya, Michal Kwiatkowski berjaya muncul juara peringkat ke-18, manakala Richard Carapaz pula meraih gelaran Raja Bukit selepas  kedua-dua pelumba itu melintasi garisan penamat dengan masa tiga minit meninggalkan pelumba lain.

“Saya berjaya melakukan kayuhan yang paling baik, cara kami mengayuh bersama-sama dengan Richard adalah sangat luar biasa.

“Selepas Egan meninggalkan perlumbaan, dia memang berasa sedih namun sempat mengucapkan selamat berjuang kepada kami dan sekarang kami sudah melalui hari yang menggembirakan,” kata pelumba Ineos kelahiran Poland itu yang juga bekas juara dunia.

Carapaz yang juga juara Giro d’Italia ditugaskan untuk menguasai tiga zon pendakian bertaraf Alpine yang menyaksikan pasukan Ineos menguasai perlumbaan ketika pelumba kelahiran Ecuador itu tidak henti-henti melakukan serangan, sekali gus berjaya merampas jersi polka dot.

Carapaz dan Kwiatkowski tampak gembira dengan hasil kerjasama mereka, yang akan memberi kelegaan bagi prinsipal Ineos, Dave Brailsford.

“Dapat menyesuaikan diri strategi baru dengan pantas adalah kunci kejayaan,” kata Brailsford.

Bagi perebutan pendahulu keseluruhan, perlumbaan esok membabitkan ujian masa yang mampu membuka ruang buat Pogacar untuk memintas Roglic.

Roglic mendahului Pogacar dengan hanya kelebihan 57 saat dan saingan peringkat ke-19 hari ini bakal menyaksikan kedua-dua pelumba akan menamatkan perlumbaan dalam kelompok besar. AFP

See author's posts


Format baharu Liga Super peluang terbaik Perak buru kejuaraan

PENGENALAN format separuh liga bagi saingan Liga Super 2020 yang dijangka kembali bersambung pada September ini adalah peluang terbaik bagi Perak menamatkan penantian kejuaraan sulung liga sejak diperkenalkan pada 2004.

Selain itu, ia juga peluang keemasan bagi skuad ‘The Bos Gaurus’ memburu slot automatik ke kempen Liga Juara-Juara Asia (ACL) 2021, andai berjaya merangkul kejuaraan tersebut.

Ketua pasukan, Shahrul Mohd Saad berkata beliau optimis skuad Perak mampu meraih keputusan positif dalam baki tujuh perlawanan liga bagi memberi saingan sengit kepada juara bertahan Liga Super, Johor Darul Ta’zim (JDT).

Selepas empat perlawanan, JDT masih mengungguli carta Liga Super dengan kutipan 10 mata, manakala Perak berada di tangga kedua setelah mengumpul lapan mata.

“Melalui format satu pusingan ini, satu peluang kepada kami untuk cuba dapatkan sesuatu pada saingan Liga Super, cuma tidak boleh ada ruang untuk terlepas sebarang mata memandangkan tidak banyak perlawanan tinggal, selain mengharapkan rentak yang sama mampu diteruskan seperti di awal musim.

“Namun apa yang akan menjadi kuncinya nanti ialah sejauh mana cepatnya pemain boleh mendapatkan kecergasan selepas berehat panjang sejak beberapa bulan, jadi perkara ini menimbulkan sedikit kebimbangan,” jelas Shahrul dalam kenyataan dikeluarkan Liga Bola Sepak Malaysia (MFL), semalam.

Untuk rekod, pencapaian terbaik Perak adalah muncul naib juara Liga Super pada musim 2006/2007 dan 2018.

Dalam pada itu, beliau yang merupakan pemain pertahanan kebangsaan memuji usaha MFL untuk meneruskan saingan Liga Malaysia (Liga-M) yang sebelum ini terpaksa dihentikan susulan penularan wabak Covid-19.

MFL pada Jumaat lepas, mengumumkan perubahan format Liga-M 2020 setelah mengambil kira keputusan Mesyuarat Khas Menteri-Menteri Mengenai Pelaksanaan PKP yang dipengerusikan oleh Menteri Kanan (Kluster Keselamatan), Datuk Seri Ismail Sabri Yaakob.

Pentadbir Liga-M itu merancang meneruskan pertandingan Liga Super dan Liga Premier secara separuh liga bermula 1 September, dan bakal berakhir pada 27 September ini.

Saingan Piala Malaysia pula akan berlangsung pada 17 Oktober hingga 7 November, manakala kempen Piala FA dan Piala Cabaran terpaksa dibatalkan susulan kekangan masa. – Bernama

See author's posts


Waspada situasi semasa wabak Covid-19

MARUDI : Rakyat di Poyut/Lubok Nibong diingatkan supaya sentiasa berhati-hati dan berwaspada dengan situasi wabak Covid-19 masa kini walapun kawasan terbabit masih dalam Zon Hijau.

Menurut Timbalan Speaker Dewan Undangan Negeri Sarawak yang juga Ahli Dewan Undangan Negeri (ADUN) Mulu, Dato Gerawat Gala, beliau mengucapkan syabas kepada pemimpin setiap kampung dan petugas barisan hadapan yang telah mengambil berat dan mengawal orang luar datang ke rumah panjang dan kampung masing-masing.

“Inilah yang diharapkan kerana kita mahu menjaga kawasan sentiasa bersih dan bebas daripada jangkitan wabak Covid-19,” katanya selepas menerima suntikan vaksin dos kedua di Dewan Suarah Marudi, semalam.

Turut menerima suntikan vaksin dos kedua Covid-19 ialah Ahli Parlimen Baram Anyi Ngau.

Berkenaan lanjutan Perintah Kawalan Pergerakan Bersyarat (PKPB) Gerawat berharap rakyat sentiasa mengawal keadaan dan tidak membenarkan orang datang ke tempat mereka.

Beliau turut menggalakkan rakyat di kawasannya mendaftar bagi menerima suntikan vaksin Covid-19.

Tegasnya, semua rakyat perlu mendaftar dan menerima vaksin tersebut kerana ini adalah satu cara untuk menjaga daripada jangkitan wabak berkenaan.

“Saya mengesa dan berharap penduduk tempatan jangan mendengar maklumat yang tidak tepat disebarkan pihak yang tidak bertanggungjawab mengenai vaksin ini,” katanya.

Oleh JIKU JUGUONG

See author's posts


Laksana aktiviti pembersihan sebelum nyahcemar Covid-19

BETONG: Beberapa kawasan di daerah Betong terus dijalankan aktiviti
pembersihan kawasan sebelum pelaksanaan nyahcemar Covid-19 dilakukan.

Ketua Balai Bomba dan Penyelamat (BBP) Betong Vincent Baling Yabi
memberitahu, pihaknya telah menerima arahan untuk membersihkan beberapa kawasan
di Betong termasuk Spaoh, Debak dan Pusa.

“Hari ini (semalam) saya bersama pegawai dan anggota BBP Betong membuat
kerja-kerja pembersihan menggunakan pancutan hos bomba dari jentera dan van
untuk nyahcemar Covid-19 di bahagian Betong.

“Keesokan harinya pula kami akan bersama pihak KKM dan Majlis Daerah Betong
(MDB) untuk kerja-kerja sanitasi nyahcemar Covid-19,” katanya.

Beliau berkata demikian ketika mengulas berhubung kerja-kerja pembersihan
yang dijalankan.

Tambahnya, pada hari pertama ini mereka telah membuat ‘flushing’ di Pasar
Basah Betong, Tamu Betong, Pasar Basah Spaoh dan Tamu Spaoh.

“Pada keesokan harinya (hari ini) kami akan membuat kerja ‘flushing’ di
Market Basah Debak dan Tamu Pusa yang diketuai Pegawai Operasi BBP Betong PBK I
Henry Jugah.

“Manakala satu pasukan yang akan diketuai saya akan membantu dalam
kerja-kerja sanitasi di Pasar Basah Betong, Tamu Betong, Pasar Basah Spaoh dan
Tamu Spaoh,” ujarnya.

Kerja-kerja pembersihan dan sanitasi turut akan
dibantu sembilan anggota BBP Betong.

See author's posts


Agama Adat Iban dalam Politiesme

Tusun Ke-51

Manang Entayang Bangun Manang Gelanyang

Lemai nya, Tuai Rumah ngelumuka sida serumah laban iya bedara lalu miau Manang Entayang enggau manuk. Iya mai sida serumah bala bela gaga ati meda Manang Entayang ke disangka udah mati tau pulai baru gerai nyamai.  Orang mayuh pan begelumu ba ruai Tuai Rumah, ngulu penatai Manang Entayang. Sekeda sida ke bisi ngulu iya lemai nya murus tubuh iya, bisi nya merap Manang Entayang laban tekelalu gaga ati. Ari pengaga ati, Tuai Rumah sida iya mantai mayuh utai diempa enggau ai tuak. Udah semua mensia terenah duduk, Tuai Rumah bejaku.

“Bala kitai serumah dipeda aku udah mega bisi ditu magang. Baka kitai ke begempuru ba ruai aku lemai tu, bisi nya kitai ketawa lalu bisi ga nya nyabak. Taja pia, kitai tu ukai begempuru tusah ati, tang gaga ati meda penatai Igat Entayang ke disangka kitai mati ngelama tu. Lemai tu kita serumah tau beramai makai ngirup, kena kitai mantaika pengaga ati ke penatai Igat Entayang enggau lantang senang. Naka mih penusah ati kitai di menua sekumbang ke ditinggalka iya,”  ku tuai rumah.

Tuai Rumah pan majakka jaku nusi semua penusah ke udah nyadi ba sida serumah nya sekumbang Manang Entayang ke nadai, lebih agi baka sida serumah ke ngulit sereta lalu ngerapuh Manang Entayang. Lebuh ninga cherita nya, dia Manang Entayang  enda kebut-kebut. Mua iya suah mega bebali mirah, sinu ninga penusah sida serumah, lebih agi baka sida iya sebilik empu. Tembu iya bejaku, sida ke nembiak lalu nyadung ai tuak enggau utai diempa. Sebedau orang bukai, sida ngasuh Manang Entayang ngirup dulu kena nyelamatka penatai iya.  Bala mensia ngenjing richah beirupka ai tuak dia. Maya nya mega, Tuai Rumah ngasuh orang ngetu bejaku enda lama laban deka nanya berita ari Manang Entayang empu.

Pengelenyau Manang Entayang

“Nya alai Igat Entayang bisi ga enggau kitai   berami  lemai tu. Kitai dijangka sama bela deka ninga berita ari iya pasal iya ke lama udah ninggal ka kitai.

“Nya alai, kitai minta tusika dek cherita berengkah dek ke nampuk nyentuk  ngagai pemulai dek ke rumah kitai tu,” ku Tuai Rumah nampung jaku iya.

Udah nya Manang Entayang pan lalu nusi pasal iya ke nampuk nyentuk ke ngagai iya ke begulai sejalai enggau aki iya niang Manang Gelanyang. Semua sida serumah nadai engkeretik. Sida tegenung baka empelekung mabuk ambuh, baka engejungau mabuk keruh ninga cherita Manang Entayang. Sida berasai sinu, ninga cherita  Manang Entayang tang gaga sereta temegah ati  meda Manang Entayang nyau udah nyadi manang ti bendar.

Lebuh iya ka nusi berita, Manang Entayang dipeda baka ke enda tusah ati, tang dalam ati iya din iya endang selalu sinu ngenang bala menyadi iya ke udah abis pindah ngagai menua bukai, laban sida ke nyangka iya udah mati. Pia mega iya berundingka apai enggau indai iya ke udah mati laban tekelalu tusah ati.

Maya iya ke di rumah, Manang Entayang endang enda enggau orang gawa bumai betaun, Tuai Rumah sida enda ngasoh iya enggau orang gawa laban sida Tuai Rumah endang mayuh ulun gawa ka sida iya.

Manang Entayang Nyadi Tebilang

Kira sebulan Manang Entayang udah datai di rumah sida iya, rita iya ke udah nyadi manang ti dibangun Manang Gelanyang pan makin tebilang ditemu orang mayuh di menua sida di Batang Ai.  Nya alai, semua orang ke tabin endang selalu berubat ngagai iya. Pia mega, sida selalu ngambi iya belian. Nya iya enda tentu diau di rumah. Orang ke ngambi iya belian nya endang enda alah tiap hari enggau malam.

Bisi sekali orang datai ngambi iya belian. Orang nya enda temu ari ni penatai, lalu enda mega dikelala. Bisi ga orang nya madahka nama menua diri tang sida Manang Entayang serumah nadai kala ninga rita endur menua ke disebut orang nya. Nitihka atur sida manang, enti orang ngambi belian, sida enda tau enda datai, enti nadai kebuah ti berat. Maya nya, Manang Entayang enda mantah lalu nitihka bai orang  ke ngambi iya belian nya.

“Aku tu diasuh Raja kami ngambi dek belian  laban anak Raja kami lama amat udah tabin raya. Iya pedis ba pun rekong.

“Iya ti berubat, endang enda ngetu ngelama tu tang lalu ga enda suman-suman. Raja kami madah, sebarang sapa orang ulih nyumanka penyakit anak dara iya nya, orang nya deka diambi iya ka menantu,” ku orang nya.

Udah makai tengah hari, Manang Entayang pan nurun mupuk ari rumah sida nitihka orang ke ngambi iya belian nya. Sida pan bejalai betunda udi mupok nurun ke pangkalan. Datai ba pangkalan Manang Entayang enda dibai orang nya nepan perau, tang dibai orang nya terejun ke dalam ai. Sebedau orang nya mai iya terjun, orang nya mai Manang Entayang begari masukka baju. Manang Entayang enda bemunyi ninga orang mai iya begari. Iya nitih aja semua utai ti disebut orang nya. Iya pan masukka baju. Enda berasai iya pan meda    gamal diri bebali nyadi baya. Orang ke ngambi iya pan bebali nyadi baya.

Udah terjun ke dalam ai, Manang Entayang asai ke datai ba menua orang. Iya endang enda diasuh orang muka baju iya enti apin datai di rumah.

“Enti nuan muka baju, enggaika orang bukai meda lalu deka munuh dek,“ ku orang nya.

Diambi Raja Baya Belian

Manang Entayang pan nitih aja  ajar orang nya. Menua ke endur iya nya endang menua Raja Baya. Lemai nya kira-kira udah silau manuk, Manang Entayang enggau orang ke ngambi iya belian nya pan datai ba pangkalan Raja Baya. Lebuh nya, Manang Entayang pan ingatka ajar aki iya niang Manang Gelanyang ke ngasoh berunsut ngena engkerabun dulu ngambika orang enda ngelala iya anak mensia.

Lebuh ba pendai bisi mega sekeda orang mai Manang Entayang mandi, tang iya madahka diri udah mandi. Udah nya sida pan terus niki ka rumah. Manang Entayang pan dibai sida duduk ba ruai Raja Baya. Menua nya endang menua Raja Baya, munyi iya ke dijangka Manang Entayang. Raja Baya empu berupai gaga bendar meda penatai Manang Entayang laban iya endang kala ninga rita pasal Manang Enayang.

Nyadi anak dara Raja Baya ke tabin nya nyau deram-deram didinga ari ruai, ngetanka pemedis diri. Manang Entayang sinu bendar ninga anak Raja Baya nya. Iya pan berundingka pemedis anak Raja Baya nya. Maya orang makai lemai, sida pan makai. Udah tembu makai lemai nya Raja Baya pan ngasoh semua sida serumah begempuru ngemataka Manang Entayang belian, ngubat anak iya. Anak dara Raja Baya ti tabin raya nya endang bebungkur apus, enda ulih angkat.

Nyumanka Anak Dara Raja Baya

Semua orang udah duduk magang, Manang Entayang pan berengkah belian, ngubat anak Raja Baya nya. Iya mantaika lupung iya lalu ngebakka pua ke dikena anak Raja Baya nya bebungkur. Peda iya mata ginti mengkang ba rang anak Raja Baya nya. Merinsa amat gamal iya ngetatka rang iya ti kena kait mata ginti besi nya.  Enda lama udah nya, Manang Entayang pan ngunsut tubuh anak baya iya ngena pengaruh iya. Jenuh mimit anak Raja Baya nya. Iya pan kurang agi demuh-demuh.

Udah nya baru Manang Entayang ngasuh anak Raja Baya nya nukangka raang iya, awakka murah endur iya nyabut mata ginti ti lekat dalam nyawa iya nya. Udah nyawa anak baya nya tebuka Manang Entayang pan mantun mata ginti nya lalu disimpan iya dalam lupung iya.

Anak dara Raja Baya diau jenuh, enda demuh-demuh agi. Udah nya iya pan madahka diri lapar, minta makai. Bini Raja Baya pan beguai ngambi asi ke anak iya. Bulih bendar anak dara Raja Baya nya makai laban ke lama udah enda makai asi, tulang iya nyau majak lemi. Udah tembu makai, anak dara Raja Baya pan  duduk. Gamal iya dipeda nyau berupai regas agi. Manang Entayang  majak belian ngambi semengat anak raja baya nya. Ku Manang Entayang, semengat anak baya nya udah jauh ngejang laban ti udah lama tabin raya. Iya pan belian semalam-malam nya.

Tawas pagi hari siti, anak dara Raja Baya nya berupai gerai. Iya pan nyau tau bejaku, tau ketawa. Iya nyau regas bejalai kin kia. Iya mega madahka diri nyau gerai, nadai pedis apa-apa agi. Gaga bendar mih Raja Baya seduai bini iya meda anak dara seduai iya ke udah gerai baka selamai. Raja Baya nyau berundingka semaia iya lebuh iya ke ngasuh anak buah iya ngambi Manang Entayang belian suba. Iya  enggai bulaka semaya. Nya alai seduai melaki bini pan  deka ngenanka Manang Entayang, enda ngasuh iya pulai laban dekan ngambi iya ke menantu.

“Aku meri besai terima kasih ke pemanah ati seduai melaki-bini ke deka ngambi aku ke menantu seduai. Tang enggau ati lurus aku madahka seduai, kami manang enda tau bebini. Semua orang endang nyadi ke anak kami magang-magang,” pia ku Manang Entayang.

Guchi Pengaruh Besai

Ninga munyi nya Raja Baya pan nanyaka upah Manang Entayang ke belian nya. Manang Entayang madah kediri enda beupah, amat ga orang ke sakit nya gerai, nya mih upah iya. Ninga munyi nya Raja Baya nyau nyintak seput iya, laban berundingka pemanah ati Manang Entayang. Iya enda nemu jalai malas pemanah Manang Entayang ke udah ngeraika anak iya. Nya alai iya enda berunding panjai agi, tang nyuaka guchi seigi ngagai Manang Entayang.

“Guchi lama kami tu bai dek, Manang. Guchi tu tau nyadika pengaruh besai. Dek mih ngibun guchi tu laban dek ga enda begunaka upah bukai. Aku nemu di menua kita din endang mayuh munsuh. Tang ngena pengaruh guchi tu dek tau nyaga menua kita ari langgar munsuh, lalu kita enda alah laban munsuh. Sebarang orang ke bisi jai ati deka ngelaban tauka deka ngalahka menua kita, dek tau ngirah guchi tu aja, enda iboh ngena duku, enda ngena sangkuh, mati lus mih munsuh dek. Barang sapa nangkin guchi tu enti lebuh ngayau, sida enda alah pantap munsuh.  Nyadi guchi tu enda tau dikena ngayau dua kali dalam setaun, tang kita tau berunsut ngena ai iya, ngambika kita kebal sereta kering. Enti kita nyerang munsuh dua kali dalam setaun, ngena guchi tu, serang kita sabau lalu bala kita deka pedis,” pia ku jako Raja Baya.

(Betampung ba Tusun Ke-52)

Tibak cherita Manang Entayang di atas nya, nunjuka “spiritual practice”  bemanang nya endang siti ari pengarap agama Adat Iban ari dulu kelia. Diatu taun 2020 pengawa tu mega agi dikemeranka bansa Iban taja makin kurang-sekurang; laban mayuh kitai Iban udah megai agama Krestin. Terima kasih ngagai kita pemacha semua lebih agi kita ke bisi ngirum gambar ke guna dalam Sada Sarawak tu. Engka nyema bala pemacha bisis utai tanya, tujuka ngagai  whatSAp tu: 013 8325146.

DIKARANG HARRY USUP UMBAR (B. SC Hons. Human Development UPM)

See author's posts


Pembetung tersumbat perlu diselenggara

SARIKEI: Ahli Dewan Undangan Negeri (ADUN) Repok, Dato’ Sri Huang Tiong Sii meminta pihak bertanggungjawab untuk menyelesaikan masalah culvert tersumbat jalan di lebuh raya Pan Borneo berhampiran dengan Jakar.

Gesaan disuarakan oleh Huang ketika beliau turun padang meninjau keadaan jalan di kawasan tersebut.

“Culvert yang tersumbat mengakibatkan jalan di kawasan itu sering ditenggelami air terutamanya semasa hujan lebat.

“Jalan yang ditenggelami air akibat air bertakung di boleh mengundang risiko kepada pengguna jalan raya,” katanya.

Beliau berharap pihak bertanggungjawab menyelesaikan isu tersebut secepat mungkin supaya mengelakkan berlakunya kemalangan.

Jelasnya, keselamatan pengguna jalan raya yang menggunakan jalan tersebut harus diutamakan dan penyelesaian secepat mungkin mesti dijalankan segera.

Turut hadir, Naib Pengerusi Parti Rakyat Bersatu Sarawak (SUPP) Cawangan Sarikei, Kapitan Ling Dien Yong.

Oleh Earl Anek

See author's posts


Permohonan pembiayaan PKS akan diteruskan

KUALA LUMPUR: Langkah memendekkan tempoh permohonan untuk mendapatkan kelulusan pembiayaan agensi di bawah Kementerian Pembangunan Usahawan dan Koperasi (MEDAC) akan diteruskan walaupun selepas krisis pandemik Covid-19 berakhir.

Menterinya, Datuk Seri Dr. Wan Junaidi Tuanku Jaafar, berkata, inisiatif penambahbaikan dilaksanakan sejak beberapa hari lalu mendapat maklum balas positif temasuk daripada Perdana Menteri Tan Sri Muhyiddin Yassin sendiri kerana ia mampu mengurangkan karenah birokrasi selain mempercepatkan proses pinjaman.

“Ini adalah normal baharu khususnya urusan dalam talian, tidak perlu banyak sangat transaksi di kaunter. Contohnya lawatan ke tapak, dahulunya mereka perlu pergi ke tapak untuk meninjau, tetapi ada jenis perniagaan sekarang tak perlu lagi melawat tapak.

“Hanya tunjukkan secara dalam talian dah boleh buat. Satu minggu yang dahulu kita peruntukan untuk lawat tapak sahaja, kini sudah boleh dijimatkan kepada satu hari sahaja,” katanya kepada pemberita selepas mengadakan lawatan khas terhadap peniaga perusahaan kecil dan sederhana (PKS) dan mikro di Pertama Kompleks dan bangunan Mara, di sini, semalam.

Bagaimanapun, katanya, urusan di kaunter tetap diteruskan, namun pada tahap yang minimum sahaja.

Semalam Wan Junaidi memaklumkan tempoh permohonan dan mendapatkan kelulusan pembiayaan daripada hampir semua agensi di MEDAC, kini dipendekkan sehingga lebih 75 peratus untuk memudahkan usahawan PKS mendapatkan pembiayaan, sekali gus membolehkan mereka meneruskan perniagaan dengan lebih cepat.

Sementara itu, katanya, sebanyak 20 peratus daripada kira-kira 850,000 usahawan PKS didapati terjejas berikutan penularan Covid-19 di negara ini khususnya usahawan wanita yang sebelum ini menjalankan urus niaga secara belian terus.

Sehubungan itu, beliau berkata, kementerian berkenaan telah mempergiatkan usaha membantu mereka yang terlibat dengan memberikan kursus dan latihan secara dalam talian untuk membimbing mereka menceburi bidang perniagaan baharu.

“Memang mengikut kajian yang dijalankan oleh SME Corp, kami jangkakan lebih 20 peratus daripada usahawan PKS ini terjejas. Namun mereka ini tidak berhenti berniaga, tetapi mungkin beralih kepada perniagaan baharu.

“Mereka ini kita akan beri bimbingan dan latihan, namun ia melibatkan implikasi kewangan, jadi saya telahpun berjumpa dengan Menteri Kewangan untuk tambahan peruntukan bagi membantu usahawan PKS di seluruh negara,” kata Wan Junaidi. – Bernama

See author's posts


PM pastikan setiap pihak galas tugas sebaiknya

KUALA LUMPUR: Perdana Menteri Datuk Seri Ismail Sabri Yaakob akan memastikan  setiap pihak menggalas tugas masing-masing sebaiknya dalam melancarkan urusan pemberian bantuan-bantuan kerajaan berikutan bencana banjir yang melanda negara.

Beliau berkata, segala bantuan yang telah diumumkan mesti segera dihulur kepada mereka yang terkesan.

“Saya turut mengingatkan anggota Kabinet bahawa semua orang mempunyai peranan masing-masing dalam menghadapi krisis kesihatan, ekonomi dan bencana yang melanda negara.

Saya yakin dan percaya, dengan tumpuan dan dedikasi dari semua, cabaran ini dapat kita lalui dengan tenang, sebagai sebuah Keluarga Malaysia,” katanya dalam catatan di laman Facebooknya semalam.

Perdana Menteri berkata, ia merupakan antara dibincangkan dalam Mesyuarat Kabinet pertama tahun ini yang dipengerusikannya di Perdana Putra, Putrajaya pagi semalam.

Menurutnya, antara penekanan mesyuarat berkenaan adalah isu pengurusan banjir dan pasca banjir serta penangguhan ibadah umrah bagi jemaah Malaysia atas sebab penularan varian Omicron di Tanah Suci.

Ismail Sabri dalam ciapan di Twitternya pula memaklumkan 36,087 atau 76 peratus ketua isi rumah telah menerima Bantuan Wang Ihsan (BWI), setakat 1.00 petang semalam.

Kerajaan sebelum ini mengumumkan Bantuan Banjir Keluarga Malaysia antaranya meliputi BWI sebanyak RM1,000 kepada setiap ketua isi rumah berbanding RM500 sebelum ini.

Bayaran bantuan berkenaan disalurkan sejak 27 Disember tahun lepas, iaitu 10 hari selepas kejadian banjir agak luar biasa yang melanda beberapa negeri termasuk Selangor, Pahang dan Negeri Sembilan. – Bernama

See author's posts


Kerajaan sedia pelan perlindungan insurans kematian KIR

PERDANA Menteri Datuk Seri Ismail Sabri Yaakob menandatangani plak pada pelancaran Pangkalan Data Perlindungan Sosial di Bangunan Parlimen semalam. • Foto BERNAMA

KUALA LUMPUR:  Kerajaan akan menyediakan Pelan Perlindungan Insurans kepada Isi Rumah (IR) Miskin yang kehilangan punca pendapatan akibat kematian Ketua IR dengan peruntukan RM13.4 juta setahun, kata Perdana Menteri Datuk Seri Ismail Sabri Yaakob.

Beliau berkata ia akan melibatkan kira-kira 268,000 keluarga miskin yang berdaftar dalam eKasih.

“Setiap isi rumah akan menerima RM10,000 dengan peruntukan sebanyak RM13.4 juta setahun,” katanya dalam kenyataan yang dikeluarkan selepas mempengerusikan mesyuarat Majlis Perlindungan Sosial Malaysia (MySPC) Bilangan Satu Tahun 2022 di Bangunan Parlimen semalam.

Ismail Sabri berkata, mesyuarat itu juga bersetuju agar tahap sosioekonomi Keluarga Malaysia ditingkatkan dengan memberi nilai tambah dan tumpuan kepada Program Peningkatan Pendapatan bagi Ketua Isi Rumah (KIR) Miskin dan Miskin Tegar yang berdaftar dalam eKasih.

Katanya, perkara lain yang dipersetujui ialah memperkasa agenda perlindungan sosial sehingga ke peringkat daerah pentadbiran menerusi Jawatankuasa Teknikal Perlindungan Sosial Negeri (JTPSNg) bagi menyelaras Pemetaan Program dan Profil Perlindungan Sosial Fasa Dua.

“Selain itu mesyuarat juga bersetuju agar Malaysia Productivity Corporation (MPC) diberi tanggungjawab menerajui Jawatankuasa Kerja Memodenkan Subsidi Bagi Meningkatkan Produktiviti,” kata Ismail Sabri.

Menurutnya, langkah-langkah yang diputuskan dalam mesyuarat itu akan membantu memantapkan agenda perlindungan sosial untuk mencapai sasaran miskin tegar sifar menjelang tahun 2025 seperti dihasratkan Kerajaan dalam Rancangan Malaysia Ke-12.

“Pandemik Covid-19 telah menyedarkan semua pihak tentang kelemahan sistem perlindungan sosial kebanyakan negara di seluruh dunia termasuk Malaysia.

“Justeru kerajaan menerusi Majlis Perlindungan Sosial Malaysia telah mengenal pasti mekanisme perlindungan sosial yang lebih dinamik, fleksibel serta mampu bertindak balas dengan sebarang risiko yang dihadapi oleh Keluarga Malaysia,” katanya.

Terdahulu Ismail Sabri melancarkan Pangkalan Data Perlindungan Sosial (PDPS) Fasa 1: Bantuan Sosial (Persekutuan) yang menjadi laluan tunggal serta sumber rujukan utama program-program perlindungan sosial.

Ia melibatkan 167 program daripada 17 kementerian atau agensi yang mengandungi 13.7 juta data profil individu penerima manfaat sehingga tahun 2020, termasuk program perlindungan sosial merentasi pelbagai kementerian atau agensi seperti elemen Pekerjaan, Insurans Sosial dan Bantuan Sosial.

Akses penuh sistem ini kepada orang awam dan semua pihak berkepentingan akan dibuka setelah Modul Insurans Sosial dan Intervensi Pasaran Buruh siap dibangunkan selepas 2023. – Bernama

See author's posts


Agong, Permaisuri kurnia sumbangan untuk anak yatim

KUALA LUMPUR: Yang di-Pertuan Agong Al-Sultan Abdullah Ri’ayatuddin Al-Mustafa Billah Shah dan Raja Permaisuri Agong Tunku Hajah Azizah Aminah Maimunah Iskandariah berkenan mengurniakan sumbangan   kepada anak-anak yatim   Pertubuhan Rahoma Darul Fakir Malaysia.

Seri Paduka berdua berangkat tiba di rumah anak yatim itu di Jalan Maktab di sini pada jam 11.00 pagi bagi   menyempurnakan Majlis Pengurniaan Sumbangan Ampun Kurnia itu.

Seramai 47 anak yatim di bawah jagaan pertubuhan itu menerima sumbangan berbentuk barangan keperluan harian dan wang tunai.

Pada program yang mengikut tatacara kebiasaan baharu tanpa melibatkan kehadiran ramai itu, Seri Paduka berdua turut berkenan menyampaikan sumbangan kek kepada anak-anak yatim di   pertubuhan itu.

Turut hadir Menteri Wilayah Persekutuan Tan Sri Annuar Musa, Menteri Pembangunan Wanita, Keluarga dan Masyarakat Datuk Seri Rina Harun dan Menteri di Jabatan Perdana Menteri (Hal Ehwal Agama) Datuk Seri Dr Zulkifli Mohamad Al-Bakri.

Ini merupakan aktiviti kedua Al-Sultan Abdullah berkenan berangkat hadir, yang diadakan di luar Istana Negara, sejak pelaksanaan Perintah Kawalan Pergerakan (PKP) pada 18 Mac lepas.

Majlis itu dianjurkan bersama oleh Majlis Agama Islam Wilayah Persekutuan (MAIWP), Kementerian Pembangunan Wanita, Keluarga dan Masyarakat dan Dewan Bandaraya Kuala Lumpur, atas titah perkenan Al-Sultan Abdullah untuk membantu meringankan beban keperluan anak-anak yatim.

Menurut kenyataan yang diedarkan kepada pemberita selepas Majlis Pengurniaan Sumbangan Ampun Kurnia itu, Datuk Pengelola Bijaya Diraja Istana Negara Datuk Ahmad Fadil Shamsuddin berkata, keberangkatan Seri Paduka berdua juga mencerminkan keperibadian tinggi untuk menyantuni anak-anak yatim.

“(Ia juga mencerminkan) keprihatinan Seri Paduka berdua terhadap kebajikan golongan-golongan yang memerlukan bantuan untuk kelangsungan hidup mereka,” katanya.

Sementara itu, seorang daripada penghuni di rumah anak yatim itu, Puteri Nur Damia Mohamad Radzi, 13, berkata dia   sangat teruja apabila dapat berjumpa dengan Seri Paduka berdua secara bersemuka.

Puteri Nur Damia juga berterima kasih kepada Seri Paduka berdua yang berkenan menyumbangkan duit raya dan barangan lain kepadanya dan rakan-rakannya.

“Rasa bersyukur kerana Tuanku datang sini untuk luang masa dan tengok sendiri kediaman kami. Tuanku juga ada beri nasihat kepada kami semua supaya belajar bersungguh-sungguh,” katanya. – Bernama

See author's posts


Angkasa mohon kaji akta

JELEBU: Angkatan Koperasi Kebangsaan Malaysia Berhad (Angkasa) berharap kerajaan mengkaji semula akta atau peraturan sedia ada berkaitan perniagaan agar lebih mesra koperasi bagi membolehkan gerakan koperasi negara turut sama menikmati insentif yang diumumkan.

Presidennya, Datuk Abdul Fattah Abdullah berkata, meskipun apa yang diumumkan kerajaan seperti Pelan Jana Semula Ekonomi Negara (PENJANA) amat baik, namun ia tidak dapat dimanfaatkan sepenuhnya oleh gerakan koperasi memandangkan kekangan dalam akta.

“Masalahnya kita koperasi tidak diiktiraf sebagai institusi yang boleh mendapat insentif di bawah pakej-pakej yang kerajaan buat. Kalau koperasi nak ambil pinjaman di bawah pakej yang disenaraikan, bank akan tengok sama ada kita mempunyai pendaftaran Suruhanjaya Syarikat Malaysia (SSM).

“Sebagai koperasi, kita tak perlu daftar dengan SSM kerana koperasi itu adalah entiti perniagaan dan kita daftar bawah Suruhanjaya Koperasi Malaysia (SKM).

“Kita mencadangkan kepada kerajaan, ada beberapa akta seperti Akta Pendaftaran Perniagaan 1956 perlu dipinda dengan memasukkan klausa baharu yang lebih mesra koperasi sebab akta yang ada sekarang tidak mengiktiraf koperasi sebagai entiti yang layak menikmati kemudahan itu,” katanya kepada pemberita di sini, semalam.

Beliau berkata demikian ketika ditemui selepas mengadakan lawatan kerja ke ladang ternakan Konsortium Kariah Masjid Malaysia Berhad (KONSORMAS) di Kampung Kuala Jerang, dekat sini.

Ditanya sama ada terdapat dalam kalangan 6.098 juta ahli bernaung di bawah Angkasa gulung tikar ketika negara dilanda pandemik Covid-19, Abdul Fattah berkata, setakat ini belum ada memandangkan kekuatan koperasi yang sedia ada didokong oleh ahli.

“Koperasi ini, modal dia berdasarkan kepada ahli dan kita tak bergantung modal daripada pihak ketiga. Jika ada krisis seperti ini, ahli akan buat keputusan untuk alih perniagaan yang ada kepada perniagaan yang lain.

“Saya tak nampak Covid-19 ini memberi kesan teruk kepada koperasi kerana kita ada strategi. Kita dah kenal pasti perniagaan-perniagaan baharu yang seharusnya koperasi kena lihat antaranya perniagaan yang boleh mendapatkan pulangan yang cepat seperti aktiviti pengeluaran bahan makanan termasuk penternakan,” katanya.

Sementara itu, dalam perkembangan lain, Abdul Fattah berkata sehingga Mei lepas, terdapat 471 buah koperasi kariah masjid yang telah berdaftar di seluruh negara termasuklah KONSORMAS dan daripada jumlah itu 48 adalah dari Negeri Sembilan.- Bernama

See author's posts


Perhitungan antara Modric dan Messi

DOHA: Impian menjulang Piala Dunia buat Lionel Messi dan Argentina masih menyala namun Croatia yang dikemudi kecemerlangan Luka Modric menjadi halangan mereka pada separuh akhir di Doha awal pagi Rabu ini.

Argentina bangkit daripada kejutan kalah aksi pertama mereka di Qatar di tangan Arab Saudi dan layak ke pusingan empat terakhir dengan kemenangan meletihkan menerusi penentuan sepakan penalti ke atas Belanda pada suku akhir Jumaat lalu.

Sesudah mendahului 2-0 dan menguasai selepas 83 minit, dengan Messi mencipta satu gol menakjubkan dan menyempurnakan sepakan penalti, mereka melepaskan dua gol lewat dan terpaksa mengharungi masa tambahan sebelum menang 4-3 pada penentuan penalti.

Disokong kontinjen besar peminat yang hadir dari jauh membawa bersama semangat, kebisingan dan warna Argentina ke stadium pada Piala Dunia kali ini, Messi dan rakan sepasukannya mula percaya tahun ini boleh menjadi milik mereka.

“Kami menguasai bola, bersemangat, penuh hati dan kami melakukan ini khusus untuk 45 juta rakyat,” kata penjaga gol Emiliano Martinez, dan keyakinan Argentina kini semakin meningkat selepas menyaksikan musuh utama Brazil tewas pada suku akhir.

Kini berusia 35 tahun, ia dianggap peluang terakhir Messi untuk menjuarai Piala Dunia, lapan tahun selepas kekalahan Argentina pada final di tangan Jerman di Rio de Janeiro.

Dia berazam untuk menyambar peluang itu dan sudah menjaringkan dua gol pertamanya pada pusingan kalah mati Piala Dunia, meledak menentang Australia pada pusingan 16 terakhir sebelum penaltinya bertemu Belanda.

Kejayaan Piala Dunia akan melengkapkan karier gemilang buat pemenang Ballon d’Or tujuh kali itu, yang mungkin pemain terhebat di peringkat kelab pernah dilahirkan.

Selepas bertahun-tahun gagal di peringkat antarabangsa, dia mencetus inspirasi kejayaan Argentina pada Copa America tahun lalu, namun dia sedar tidak ada lawan yang lebih tabah atau degil berbanding Croatia.

Lagipun, sebarang rasa lega apabila berjaya mengelak bertemu Brazil pada separuh akhir bukan bermakna laluan mereka mudah dengan prospek berdepan Croatia yang menyingkirkan pasukan pilihan itu menerusi penentuan penalti.

“Mereka pasukan hebat yang setanding dengan Brazil dan ada kalanya jauh lebih baik,” akui Messi.

“Mereka mempunyai ramai pemain yang bagus di bahagian tengah dan mereka berlatih di bawah kendalian jurulatih yang sama sejak Piala Dunia lalu, jadi mereka mengenali satu sama lain dengan baik,” katanya – AFP

See author's posts


AS tuan rumah Piala Kelab Dunia FIFA 2025

ANKARA: Amerika Syarikat (AS) akan menjadi tuan rumah Kejuaraan Piala Kelab Dunia FIFA dengan 32 pasukan bersaing buat pertama kalinya pada 2025 bagi pra-perlawanan Piala Dunia FIFA lelaki 2026, lapor Agensi Anadolu.

“Majlis FIFA sebulat suara menamakan AS sebagai tuan rumah Kejuaraan Kelab Dunia FIFA yang baharu dalam mesyuaratnya yang diadakan secara atas talian dari Home of FIFA.

“Keputusan ini diambil berdasarkan kedudukan Amerika Syarikat sebagai pelopor utama dalam menganjurkan acara global dan kerana ia akan membolehkan FIFA memaksimumkan sinergi bagi Piala Dunia FIFA 2026 dan manfaat kepada kedua-dua kejohanan dan pembangunan bola sepak di rantau Amerika Utara,” menurut badan induk bola sepak dunia dalam kenyataan malam tadi.

Kanada, Mexico dan AS akan menjadi tuan rumah Piala Dunia 2026 dan disifatkan pertandingan bola sepak antarabangsa yang terbesar di Amerika Utara.

“Kejuaraan Kelab Dunia FIFA 2025 akan menjadi kemuncak bola sepak kelab lelaki profesional elit, dan dengan kemudahan infrastruktur serta sokongan peminat tempatan yang jitu, Amerika Syarikat adalah tuan rumah yang ideal untuk memulakan kejohanan global ini,” kata Presiden FIFA, Gianni Infantino.

Eropah mempunyai 12 slot untuk Piala Dunia Kelab FIFA 2025 yang diperluaskan, manakala negara tuan rumah akan mempunyai satu tempat.

Ditubuhkan pada 2000, Kejuaraan Kelab Dunia sebelum ini dimenangi oleh Real Madrid pada 2022.

Kejuaraan Kelab Dunia FIFA yang akan datang, iaitu edisi ke-20, akan berlangsung di Arab Saudi pada Disember 2023 dan menjadi penutup bagi Kejuaraan Kelab Dunia yang melibatkan tujuh pasukan.                            – Bernama-Anadolu

See author's posts


Jenazah Tan Sri Wan Mokhtar selamat dikebumikan

SHAH ALAM: Jenazah bekas Menteri Besar Terengganu Tan Sri Wan Mokhtar Ahmad selamat dikebumikan di Tanah Perkuburan Islam Seksyen 21 di sini, kira-kira pada 3.00 petang. Jenazah Allahyarham Wan Mokhtar sebelum itu disolatkan di Masjid Tengku Ampuan Jemaah Bukit Jelutong di sini selepas solat zohor, diimamkan sendiri oleh anaknya yang juga bekas Ahli Dewan Undangan Negeri Air Putih,Terengganu Wan Abdul Hakim, disertai kira-kira 300 jemaah terdiri daripada ahli keluarga serta sahabathandai.

Solat jenazah dilaksanakan mengikut prosedur operasi standard (SOP) Perintah Kawalan Pergerakan Pemulihan (PKPP) termasuk pemakaian pelitup muka serta penjarakan fizikal antara jemaah.

Terdahulu, di masjid berkenaan, Yang Dipertua Negeri Melaka Tun Mohd Ali Rustam meluangkan masa kira-kira 15 minit bagi menziarahi jenazah sementara di tanah perkuburan,kelihatan Timbalan Menteri Perdagangan Dalam Negeri dan Hal Ehwal Pengguna merangkap Ahli Parlimen Hulu Terengganu,Datuk Rosol Wahid turut hadir memberi penghormatan terakhir.

Wan Mokhtar, 88, meninggal dunia pada 6.20 pagi semalam di Prince Court Medical Centre,Kuala Lumpur, akibat komplikasi jantung. Allahyarham yang berasal dari Kuala Terengganu,Terengganu berkhidmat sebagai Menteri Besar negeri itu selama 25 tahun dari 1974 hingga 1999.

Sementara itu, Wan Abdul Hakim, 52, yang juga anak keempat Allahyarham memberitahu ayahnya dimasukkan ke hospital berkenaan sejak Sabtu lepas apabila melihat keadaan kesihatannya agak merosot. “Jantung arwah ayah sebelum ini hanya mampu berfungsi sekitar 20 peratus saja, dan apabila kami melihat kesihatannya agak mula merosot, kami hantar arwahke hospital untuk rawatan.

“Pemergiannya mudah,dalam tidur. Kami bersyukur proses kebumi semua lancar,”katanya yang turut memberitahu Allahyarham meninggalkan lima anak dan 20 cucu.

Dalam pada itu, Rosol ketika ditemui pemberita menyifatkan pemergian Wan Mokhtar sebagai satu kehilangan besar kepada rakyat Terengganu memandangkan arwah menabur banyak jasa sepanjang menjadi menteri besar negeri itu.

“Arwah seorang yang amat rendah diri, mudah berbicara dan suka memberi nasihat terutama kepada orang muda. Banyak pembangunan di Terengganu antaranya jalan raya diturap tar dan kecemerlangan pendidikan merupakan ‘air tangan’ arwah.

“Arwah jugalah individu yang membawa saya ‘masuk’ ke dunia politik dan membimbing saya.

Jasanya terlalu besar dan tak terbalas oleh saya. Takziah diucapkan kepada seluruh ahli keluarga arwah,” katanya.–Bernama

See author's posts


ADUAN… Gergasi teknologi Amerika Syarikat (AS), Microsoft berdepan aduan anti-persaingan di Eropah berhubung dengan perkhidmatan ‘Cloud’ di Eropah.

PARIS: Tiga syarikat telah membuat aduan kepada Suruhanjaya Eropah terhadap Microsoft, menuduh gergasi teknologi Amerika Syarikat (AS) itu melakukan amalan anti-persaingan dalam perkhidmatan ‘Cloud’, kata sumber yang disahkan pada Sabtu lalu.

“Microsoft melemahkan persaingan yang adil dan mengehadkan pilihan pengguna dalam pasaran perkhidmatan awan pengkomputeran,” kata salah satu daripada tiga syarikat Perancis OVHcloud dalam satu kenyataan.

Syarikat tersebut mengadu bahawa di bawah klausa tertentu dalam kontrak pelesenan Microsoft untuk Perkhidmatan Office 365, tarif lebih tinggi apabila perisian tidak dijalankan pada infrastruktur ‘Cloud’ Azure yang dimiliki oleh kumpulan AS.

Mereka juga mengatakan pengalaman pengguna lebih teruk dan terdapat ketidakserasian dengan produk Microsoft tertentu yang lain apabila tidak berjalan pada Azure.

Dalam satu kenyataan, Microsoft berkata, “Penyedia perkhidmatan awan Eropah telah membina model perniagaan yang berjaya pada perisian dan perkhidmatan Microsoft dan mempunyai banyak pilihan tentang cara menggunakan perisian itu.

“Kami sentiasa menilai cara terbaik untuk menyokong semua rakan kongsi kami dan menjadikan perisian Microsoft tersedia kepada semua pelanggan dalam semua persekitaran, termasuk mereka yang mempunyai penyedia perkhidmatan ‘Cloud’ yang lain,” ujarnya.

Aduan itu, yang pertama kali dilaporkan minggu lalu oleh Wall Street Journal telah dikemukakan pada musim panas lalu dengan Pihak Berkuasa Persaingan Suruhanjaya Kesatuan Eropah (EU).

Microsoft juga menjadi subjek aduan awal 2021 kepada Suruhanjaya Eropah oleh satu set syarikat berbeza yang diketuai oleh Nextcloud Jerman.

Ia mengecam integrasi yang semakin kukuh perkhidmatan awan Microsoft yang dikatakan merumitkan pembangunan tawaran bersaing.

Microsoft telah didenda beberapa kali oleh Brussels kerana amalan anti-persaingan berkenaan pelayar Internet Explorer, sistem pengendalian Windows dan peraturan pelesenan perisiannya. -AFP

See author's posts


Kerja pembaikan bumbung SK Siniawan, SK Serembu bulan depan

KUCHING: Kerja pembaikan bumbung di Sekolah Kebangsaan (SK)

Siniawan dan SK Serembu yang rosak akibat angin kencang pada 25 November lalu, akan dijalankan pada musim cuti sekolah bulan depan.

Ahli Dewan Undangan Negeri (ADUN) Serembu, Miro Simuh (gambar) berkata pihaknya telah bekerjasama dengan pihak berkaitan untuk menyelesaikan perkara itu.

“Namun, pelaksanaannya mengambil sedikit masa kerana terikat dengan prosedur kewangan yang ditetapkan kerajaan.

“Kami tahu walau apa pun yang berlaku, kami akan baiki sekolah-sekolah ini. Kami hanya perlukan masa.

“Kami juga memerlukan peruntukan daripada pihak kerajaan. Apabila ini melibatkan pembiayaan kerajaan, ada peraturan kewangan tertentu yang mesti kita patuhi.

“Dana itu telah diluluskan dan disalurkan ke Sarawak. Seterusnya, kami akan membuka tender projek dalam masa terdekat. Saya memohon kepada yang terlibat untuk bersabar,” katanya kepada pemberita selepas forum kepemimpinan ‘Inisiatif Sarawak’ bertajuk ‘Belia Borneo: Ejen Perubahan Malaysia Baharu’ di sebuah hotel di sini, hari ini.

Miro berkata penjelasan itu penting selepas pihak tertentu meminta pihak berkuasa untuk mengambil tindakan yang perlu selepas tiada tanda-tanda kerja pembaikan fizikal dilihat di sekolah berkenaan.

Katanya, bangunan sekolah yang terjejas telah diasingkan, dan pelajar dipindahkan ke bangunan lebih selamat untuk sesi pengajaran dan pembelajaran.

“Kita akan baiki (bumbung). Kita sudah ada wang. Saya jamin itu. Saya dimaklumkan (mengenainya) oleh Jabatan Pendidikan Sarawak bahawa kita ada wang,” katanya.

Oleh Mohd Neenatul Aizal

See author's posts


Terima kasih pemain

PIHAK pengurusan skuad futsal Sarawak United menzahir rasa terima kasih kepada semua pemain, jurulatih mahupun pegawai.

Ia berikutan kematangan mereka dalam menerima keputusan diumumkan badan induk, Liga Bola Sepak Malaysia (MFL) berhubung pembatalan saingan Liga Futsal Premier Malaysia 2020 sebelum ini.

Sekali gus, menjurus sama pembatalan kontrak mereka secara tidak langsung, kata Pengurus Pasukan, Mohd. Zaifulfadillah Junaidi ketika mengulas mengenai perkara itu.

“Pihak kita ingin merakamkan jutaan terima kasih kepada pemain, jurulatih mahupun pegawai.

“Mereka bersikap terbuka dalam menerima keputusan tersebut terutama melihat kepada situasi yang melanda negara serta dunia ketika ini,” jelas Zaifulfadillah.

Sebelum ini, beliau ada menegaskan bahawa pihaknya akan mengekalkan barisan pemain sedia ada dalam pasukan berkenaan bagi menghadapi kempen Liga Futsal Primier Malaysia (MPFL) 2021.

Menurut Zaifulfadillah, sememangnya ada rahmat disebalik pembatalan saingan MPFL 2020 yang diumumkan badan induk tertinggi itu.

“Apa yang berlaku secara tidak langsung dapat memberi peluang untuk kita membentuk satu pasukan baharu yang lebih mantap pada masa akan datang.

“Kita akan lebih bersedia untuk menghadapi saingan musim baharu kelak dengan himpunan pemain sedia ada sekarang,” jelas beliau.

Oleh Faizal Bujang

See author's posts


‘Pakat Mari’ ke Jelajah AKM Kelantan

TINJAUAN TERAKHIR…Menteri Komunikasi dan Multimedia Tan Sri Annuar Musa meninjau persiapan akhir sempena Jelajah Aspirasi Keluarga Malaysia (AKM) Kelantan di Stadium Sultan Muhammad IV, kelmarin. AKM Kelantan akan diadakan bermula 9.00 pagi hingga 9.00 malam mulai semalam hingga esok. Pelbagai acara menarik disediakan sepanjang AKM Kelantan seperti Karnival Kerjaya Jamin Kerja Keluarga Malaysia, gerai pameran agensi dan kementerian, bekwoh (kenduri), persembahan kebudayaan dan pertandingan Muay Thai. • Foto BERNAMA

KOTA BHARU: Jelajah Aspirasi Keluarga Malaysia (AKM) bermula semalam hingga esok bakal memanfaatkan Keluarga Malaysia di Kelantan dengan pelbagai program rakyat dan digitalisasi selaras dengan hasrat kerajaan dalam usaha memantapkan pendigitalan negara.

Perdana Menteri Datuk Seri Ismail Sabri Yaakob dijadual merasmikan Jelajah AKM hari ini di Stadium Sultan Muhammad IV di sini yang bertemakan Keluarga Malaysia Keluarga Digital.

Menerusi pengisian program daripada 26 kementerian yang disediakan, warga Kelantan yang datang sepanjang tiga hari program jelajah pasti tidak akan pulang dengan tangan kosong.

Menteri Komunikasi dan Multimedia Tan Sri Annuar Musa yang juga penyelaras AKM Kelantan, ketika ditemu bual baru-baru ini berkata, siri jelajah edisi keenam itu bertujuan membawa perkhidmatan kerajaan kepada rakyat supaya slogan Keluarga Malaysia benar-benar difahami segenap lapisan masyarakat.

Ahli Parlimen Ketereh itu berkata seramai 50,000 pengunjung dijangka hadir memeriahkan Jelajah AKM di negeri itu.

Tiga komponen utama yang akan dibawakan oleh Kementerian Komunikasi dan Multimedia (K-KOMM) selaku kementerian peneraju kali ini ialah aktiviti di reruai, reruai khusus untuk perkhidmatan telekomunikasi (Karnival Digital K-KOMM@JAKM) dan program seni budaya yang dinamakan RIUH x JAKM Kelantan yang menganjurkan pelbagai bengkel seni dan persembahan kebudayaan.

Turut diadakan program Bicara Ulama Nusantara dan pertandingan Muay Thai antarabangsa.

Program ‘bekwoh’ (kenduri secara besar-besaran) dengan aktiviti memasak beramai-ramai  bagi meraikan kedatangan Perdana Menteri juga diadakan yang akan merapatkan lagi  hubungan Keluarga Malaysia.

Selain itu Digital Hub Ketereh juga menyediakan program dan latihan yang komprehensif termasuk latihan penghasilan dan mengedit kandungan kepada peniaga supaya mereka dapat mengoptimumkan jualan dalam talian.

Seramai 2,000 penonton bertuah juga bakal menyaksikan tayangan filem  biografi epik yang sarat dengan mesej patriotisme ‘Mat Kilau: Kebangkitan Pahlawan’ secara percuma pada 24 Julai ini.

Ketiga-tiga program itu akan diadakan di Kompleks Kemiskinan Kelantan (YKK), Melor, dekat sini.

Selain itu hampir 4,000 peluang pekerjaan akan ditawarkan oleh 28 majikan menerusi Karnival Kerjaya Jamin Kerja Keluarga Malaysia.

Rakyat negeri Cik Siti Wan Kembang yang datang sepanjang tiga hari AKM Kelantan turut berpeluang untuk lebih mengenali Pertubuhan Berita Nasional Malaysia (Bernama) menerusi Kempen Jom Kenali Bernama.

Kempen Jom Kenali Bernama yang berlangsung bersempena program AKM ini bertujuan membawa jenama identiti Bernama sebagai sumber berita yang diyakini, selain sumber berita bagi media yang lain.

Sebelum ini Jelajah AKM diadakan di Johor, Perlis, Sabah, Terengganu dan Perak.

Jelajah AKM merupakan kesinambungan kepada kejayaan dan sambutan memberangsangkan Program 100 Hari AKM di Pusat Konvensyen Kuala Lumpur pada Disember lepas, dengan objektif memastikan rakyat di semua peringkat memahami dan menghayati aspirasi Keluarga Malaysia. – Bernama

See author's posts


KAPIT CATAT KES PERTAMA

KUCHING: Setelah sekian lama  mempertahankan rekod sifar kes Covid-19 akhirnya Bahagian Kapit mencatatkan satu kes positif semalam.

Menurut Jawatankuasa Pengurusan Bencana Negeri Sarawak (JPBNS), ia sekali gus menyaksikan Kapit bertukar status daripada hijau kepada kuning.

Dengan 10 kes baharu semalam di seluruh Sarawak, JPBNS kes di Kapit merupakan kes yang ke 1,140 iaitu seorang lelaki.

JPBNS memberitahu  kes 1,140 ini adalah pekerja yang masuk secara sah dan telah berada di Sarawak sejak tahun 2018 lagi.

“Kes bekerja sebagai pekerja am di sebuah syarikat pembinaan tempatan yang membuat projek jalan raya menuju ke Empangan Baleh, Kapit dan Kes 1,140 juga pernah bekerja di Tatau dan Bintulu sebelum bekerja di Kapit,” ujar JPBNS.

Beliau berkata, Kes 1,140 telah menjalani saringan Covid-19 pada 31 Disember 2020 semasa aktiviti saringan pekerja tapak pembinaan dan ujian Rt-PCR mendapat kes positif pada 02 Januari 2021.

“Kes 1,140 tersebut tidak menunjukkan sebarang tanda dan dimasukkan ke ward pengasingan di Hospital Sibu untuk rawatan lanjut.

“Kes dikategorikan sebagai kes jangkitan tempatan dan pengesahan saringan kepada kontak-kontak lain kepada kes ini sedang dijalankan oleh Pejabat Kesihatan Bahagian Kapit,” katanya.

Sementara itu, terdapat sebuah kluster baharu yang diisytiharkan oleh JPBNS iaitu sebuah Kluster Stutong yang melibatkan Daerah Kuching, Serian, Lundu di Sarawak.

Indeks dari kluster ini ialah kes 1,119 yang telah dikesan pada 1 Januari 2021 hasil saringan individu yang bergejala di sebuah hospital swasta Kuching.

“Jumlah kes positif melibatkan kluster ini setakat ini adalah seramai lima orang dan sejumlah 51 individu yang telah disaring iaitu 5 kes dikesan positif (2 kes baharu), manakal 24 individu negatif dan 22 individu yang masih menunggu keputusan.

“Dua kluster yang masih aktif iaitu Kluster Stutong, Kuching dan Kluster Mador, Meradong,” katanya.

Oleh AMINAH WASLI

See author's posts


Adaptasi cara hidup baharu

ZARINA ABDULLAH

KUCHING: Ketua Menteri, Datuk Patinggi Abang Johari Tun Openg mengingatkan rakyat untuk sentiasa berjaga-jaga dalam menghadapi ‘musuh yang tidak nampak’ iaitu Covid-19.

Menurutnya, rakyat harus mengadaptasi cara hidup baharu seperti sentiasa menjaga penjarakan sosial, memakai topeng muka dan hidung serta sentiasa mencuci tangan menggunakan cecair pencuci tangan dan sabun bagi menjaga keselamatan masing-masing.

“Covid-19 ini tidak nampak, ia musuh kita namun kita tidak nampak, kalau nampak senanglah kita menembaknya, ini tidak nampak, maka susahlah,” katanya berseloroh.

Abang Johari berkata demikian pada Majlis Simbolik Penyerahan Sumbangsih Raya Gawai 2020 kepada Barisan Hadapan Covid -19 bertempat di Wisma Bapa Malaysia.

“Walaupun pada hemat saya, statistik telah menunjukkan bahawa negeri Sarawak telah sedikit sebanyak mendapat kejayaan dalam kita menurunkan jumlah mangsa jangkitan Covid -19 melalui pelbagai usaha dan pendekatan yang dilakukan khususnya di kawasan ‘hotspot’.

“Namun, kita masih perlu berjaga-jaga sehingga dan berdoa semoga vaksin virus ini dapat ditemui dan saya difahamkan banyak negara di dunia sedang membuat kajian vaksin ini, namun ujian klinikalnya mengambil masa untuk mewujudkan vaksin,” katanya.

Mengulas mengenai majlis tersebut, Abang Johari menzahirkan penghargaan dan mengucapkan terima kasih kepada para barisan hadapan di negeri yang telah bertugas mengahadapi risiko dalam memerangi Covid -19.

“Dalam keadaan sedemikian, kita menghadapi satu lagi acara yang sangat dekat dengan hati dan diraikan orang Sarawak iaitu perayaan Hari Gawai dan Hari Raya yang bakal menjelang tidak lama lagi.

“Namun, malangnya tahun ini berubah sedikit, kita tidak dapat meraikannya dengan cara lama, dan perlu disambut dengan cara baharu.

“Keadaan ini sudah tentu sangat mencabar dan berlainan daripada dalam keadaan selalu terutamanya untuk para barisan hadapan yang terpaksa bertugas pada musim perayaan.

“Terima kasih saya ucapkan dan juga kepada Kementerian Kebajikan, Kesejahteraan Komuniti, Wanita, Keluarga dan Pembangunan Kanak-Kanak atas usaha mengagihkan sumbangan kuih Raya Gawai ini,” tambahnya.

Beliau turut mengucapkan terima kasih kepada pihak agensi serta syarikat swasta yang telah menyumbang pelbagai bentuk bantuan kepada Kerajaan Sarawak dalam usaha memerangi Covid-19.

Abang Johari turut menegaskan bahawa beliau dan barisan Kabinet Sarawak akan cuba melihat bagaimana hendak bermula semula cara-cara perniagaan dan kegiatan ekonomi bagi membolehkan kehidupan rakyat hidup seperti sedia kala.

Turut hadir Menteri Kebajikan, KesejahteraanKomuniti, Wanita, Keluarga dan Pembangunan Kanak-Kanak, Dato’ Sri Fatimah Abdullah, Menteri Kerajaan Tempatan dan Perumahan, Dato’ Sri Dr Sim Kui Hian, Setiausaha Kerajaan Negeri, Datuk Amar Jaul Samion dan Menteri Muda Kesejahteraan Komuniti, Datuk Francis Harden Hollis.

See author's posts


Dewan Komuniti Taman Harmoni PKRC kedua

SIMANGGANG: Dewan Komuniti Taman Harmoni dijangka berfungsi sebagai Pusat Kuarantin dan Rawatan Covid-19 berisiko rendah (PKRC) yang kedua di sini pada Rabu ini, iaitu 23 Jun.

Menteri Muda Kesejahteraan Komuniti, Datuk Francis Harden Hollis berkata, pembukaan PKRC tersebut disahkan oleh pihak Jabatan Pengurusan Bencana Bahagian (JPBB) Sri Aman setelah mendapat pandangan daripada pihak hospital di sini.

“PKRC ini dibuka setelah kapasiti penggunaan PKRC pertama yang terletak di Stadium Tertutup, Kompleks Sukan Sri Aman sudah mencecah antara 95 hingga 100 peratus semenjak sebulan lepas.

“Apabila mula berfungsi kelak, maka PKRC kedua di Dewan Komuniti Taman Harmoni ini dijangka dapat menampung seramai 100 pesakit Covid-19 bagi kawasan Bahagian Sri Aman,” kata beliau.

Harden, ketika melakukan lawatan terhadap PKRC kedua tersebut pada Ahad lepas menyuarakan rasa bersyukur terhadap kerjasama yang diberikan oleh semua agensi terlibat membaik pulih dan menaik taraf Dewan Komuniti Taman Harmoni itu sebelum ini.

Katanya, kejayaan membaik pulih dan menaik taraf dewan tersebut bagi tujuan pembukaan PKRC dalam masa singkat, secara tidak langsung membuktikan wujud input penjawat awam yang baik di kawasan ini.

“Kita sejak dari mula sudah bertungkus-lumus menggerakkan agensi kerajaan bagi tujuan itu, di samping membuat tempahan kelengkapan yang diperlukan berdasarkan khidmat nasihat Pengarah Hospital Sri Aman yang lebih mengetahui pengoperasian PKRC.

“Justeru, diharapkan PKRC baharu berkenaan dapat beroperasi dengan lancar demi merawat semua pesakit Covid-19 tanpa mengira latar belakang politik dan kedudukan masing-masing sepanjang tempoh sukar ini nanti,” kata beliau.

Terdahulu, satu upacara simbolik penyerahan kunci PKRC Dewan Komuniti Taman Harmoni telah berlangsung di luar perkarangan pusat berkenaan bersempena lawatan Harden ke situ.

Penyerahan kunci itu dilakukan oleh wakil Jabatan Kerja Raya (JKR) Bahagian Sri Aman, Nurul Ain Razali kepada Pengerusi JK Pengurusan Dewan, KK Ahmad Alwi Kipli yang kemudiannya menyerahkan kunci tersebut kepada Timbalan Pengarah Hospital Sri Aman, Dr Sim Poh Ling.

Hadir sama dalam lawatan berkenaan ialah Residen Bahagian Sri Aman merangkap Pengerusi JPBB Sri Aman, Indit Bangai.

Oleh VALENTINE NGUMBANG

See author's posts


Malaysia sebagai hab eksport Asia Tenggara

KUALA LUMPUR: Avalon Fresh, penanam organik dari Mexico, sedang membuat penerokaan pertama di luar Amerika Syarikat (AS) dengan menjadikan Malaysia sebagai hab eksport di Asia Tenggara berikutan kedudukannya yang agak strategik.

Pengarah Operasi Antarabangsa, Patricia Vazquez Marin berkata melalui hab ini, Avalon Fresh merancang untuk mengeksport lebih daripada 20 jenis produk organik ke Singapura, Thailand, Indonesia, Vietnam dan Timur Tengah.

“Malaysia merupakan lokasi strategik bagi hab Asia Tenggara untuk jenama Avalon Fresh. Ia memiliki kelebihan seperti kerajaan yang mesra pelabur antarabangsa, ekonomi yang stabil yang didorong oleh kuasa membeli yang tinggi, kualiti hidup yang bermutu tetapi pada kadar yang berpatutan termasuk bekalan bakat mahir serta banyak lagi.

“Sebelum ini, 100 peratus daripada hasil organik Avalon Fresh dieksport bagi memenuhi permintaan di AS,” katanya dalam satu kenyataan baru-baru ini.

Katanya, benih organik Avalon Fresh sampai ke Malaysia pada 22 Ogos 2020.

Menurut Vazquez lagi, pasukannya telah berunding dengan beberapa pengimport serta pengedar terkemuka di rantau ini sebagai sebahagian daripada strategi pengembangan mereka.

Avalon Fresh juga telah bekerja rapat dengan Instituto Halal Junta Islamica, sebuah badan pentadbiran syariah yang menentukan status pensijilan halal yang diperakui di Sepanyol dan Mexico.

“Institut halal tersebut telah mengadakan rundingan dengan Jabatan Pembangunan Islam Malaysia (JAKIM) untuk menerima pensijilan halal JAKIM bagi barisan produknya yang luas, yang diterima di seluruh dunia.

“Kami sudah pun membangunkan Avalon Fresh sebagai pembekal pertanian yang bertanggungjawab, konvensional, organik dan sebagai sayur-sayuran segar serta produk makanan yang halal di Amerika,” katanya.

Beliau menambah produk organik syarikat itu hanya ditanam di Mexico untuk memastikan pematuhan kepada standard pertanian organik yang berkualiti tinggi.

Ditubuhkan pada 2013 oleh Alejandro Vazquez Alcazar, Avalon Fresh telah berkembang menjadi pembekal utama dalam produk segar, sihat dan organik di AS, ia mengeksport 4,276 tan produk organik pada tahun lepas dan memenangi Anugerah Kebangsaan untuk Pengeksport Terbaik oleh Majlis Perniagaan Mexico bagi Perdagangan Asing, Pelaburan dan Teknologi pada tahun lepas.- Bernama

See author's posts


Gol ke-100 Rashford benam West Ham

MANCHESTER: Marcus Rashford mengakui gol ke-100nya untuk Manchester United adalah saat yang indah selepas penyerang England itu memastikan kemenangan 1-0 ke atas West Ham.

Rashford antara pemain United yang menunjukkan peningkatan musim ini selepas beberapa tahun tidak menonjol.

Bagaimanapun pemain 24 tahun itu masih belum dijamin tempat dalam skuad kendalian Gareth Southgate ke Piala Dunia Qatar.

Tandukan padunya itu mungkin akan mengubah fikiran Southgate yang turut hadir menyaksikan perlawanan Liga Perdana Inggeris di Old Trafford itu.

“Ia terasa begitu indah. Sudah lama saya memikirkan saat ini. Saya menanti ketibaannya dan akhirnya ia berlaku hari ini.

“Saya rasa saya perlu menjaringkan lebih banyak gol seperti itu dan terus berada dalam kawasan itu. Menjaringkan gol adalah penting, tidak kira sama ada Gareth Southgate menyaksikannya atau tidak,” kara Rashford.

Selepas membolosi gawang Sheriff di Liga Europa Khamis lalu, Rashford berkata Erik ten Hag adalah pengendali yang menyenangkan.

“Tenaga di kelab dan padang latihan sangat berbeza. Keadaan itu menjadikan saya lebih bersemangat sekarang. Tahun lalu saya bergelut dengan keadaan di luar padang dan fikiran saya tidak menentu,” katanya.

Hasil jaringan Rashford, pemain ke-22 menjaringkan 100 gol untuk United dan deretan aksi cemerlang penjaga gol David De Gea, skuad kendalian Ten Hag kini melonjak ke tangga kelima liga.

Belum tewas dalam lapan perlawanan terakhir mereka, United kini hanya satu mata di belakang Newcastle yang menghuni tangga keempat. – AFP

See author's posts